Όσιος Γεώργιος ο Καρσλίδης\nYou are here: Home / pemptousia / Όσιος Γεώργιος ο Καρσλίδης\n04/11/2019 - 00:05 | Δημοσιεύτηκε από: pemptousia Tagged With: ΡΟΗ\nΌσιος Γεώργιος ο Καρσλίδης  (4 Νοεμβρίου)\nΓεννήθηκε το 1901 στην Αργυρούπολη του αγιότεκνου Πόντου  «Αργυρουπόλεως γόνον του Πόντου βλάστημα… ». Το κοσμικό του όνομα ήταν Αθανάσιος. Από πολύ μικρός που ήταν, βρέφος ακόμη, γνωρίζει την ορφάνια. Την ανατροφή του την ανέλαβε η γιαγιά του. Ο μεγάλος αδελφός του αγίου τον έστελνε να βόσκει πρόβατα και, παρά τη θλίψη της γιαγιάς, τον μάλωνε και τον έδερνε. Με αυτή την ευλαβέστατη γιαγιά του ο Αθανάσιος επισκέπτεται για πρώτη φορά την Μονή της Παναγίας του Σουμελά. Η γιαγιά του όμως σε λίγο κοιμήθηκε όταν ήταν μόλις επτά χρονών, αφήνοντας του πολύτιμη κληρονομιά μαζί με τη θεοσέβεια και μία φιλντισένια εικόνα της Παναγίας – σε μορφή επιστήθιου εγκολπίου – την οποία έφερε πάντα πάνω του. Τότε μια γειτόνισσα πήρε υπό την προστασία της τη μικρή αδελφή του αγίου, την Άννα, και την αρραβώνιασε με τον καλό και τίμιο γιο της, με σκοπό να την παντρευτεί όταν θα γινόταν δεκατεσσάρων ετών (συνηθισμένη ηλικία γάμου των κοριτσιών για εκείνη την εποχή). Η Άννα όμως κοιμήθηκε σε μικρή ηλικία, και τρία χρόνια αργότερα, αποκαλύφθηκε ότι είναι αγία.  Άρχισαν να βλέπουν κάθε βράδυ ένα φως να βγαίνει από τον τάφο της. Άνοιξαν τον τάφο και είδαν ότι η καρδιά και το δεξί χέρι της μικρής Άννας ήταν άφθαρτα .\nΜετά την κοίμηση της γιαγιάς και της αδελφής του, αναχώρησε με τον παππού του, ο οποίος ήταν χαλκωματάς , και μετακόμισαν στο Ερζερούμ – την Θεοδοσιούπολη και στη συνέχεια στον Καύκασο, στο χωριό Χαντίκ της Τσάλκας της Γεωργίας.\nΜετά το θάνατο του παππού του ο μικρός Αθανάσιος έμεινε πλέον με τον αδελφό του και τη νύφη του. Πληγωμένος όμως από τη σκληρή και βάναυση συμπεριφορά του αδελφού του, έφυγε από κοντά τους μια χιονισμένη νύχτα. Περιπλανώμενος στην ερημιά, όπου σκεπάστηκε από τα χιόνια, ανακαλύφθηκε από ένα καραβάνι καμηλιέρηδων, οι οποίοι τον πήραν μαζί τους και, μπαίνοντας στην Τουρκία, τον παρέδωσαν σε ένα Τούρκο, για να τον κάνει βοσκό του. Εκείνος όμως δεν ήταν μουσουλμάνος, αλλά κρυπτοχριστιανός και συντηρούσε κρυφά μια εκκλησία κάτω από το σπίτι του.\nΜια μέρα ο Αθανάσιος είδε τρεις άντρες να ψέλνουν τόσο ωραία, ώστε έτρεξε προς το μέρος τους. Ένιωσε τόση χαρά και γαλήνη από την παρουσία τους, ώστε άφησε τα ζώα και προχώρησε μαζί τους. Ξαφνικά όμως χάθηκαν. Άρχισε τότε να κλαίει και, γυρίζοντας στο σπίτι, αποκάλυψε στο νοικοκύρη το περιστατικό. Εκείνος τον κατέβασε στην εκκλησία και του έδειξε τις εικόνες, μήπως και τους αναγνωρίσει. Ο νέος τους αναγνώρισε στην εικόνα των Τριών Ιεραρχών που βρισκόταν στο τέμπλο.\nΑγάπησε πολύ την άσκηση και την προσευχή. Το 1918 σε ηλικία 18 ετών εκάρη Μοναχός στην Ιερά Μονή Ζωοδόχου Πηγής στη Γεωργία, παίρνοντας το όνομα Συμεών. Λέγεται ότι κατά την ώρα της κουράς του, οι καμπάνες της Μονής ηχούσαν από μόνες τους. Μετά την Οκτωβριανή Επανάσταση το μοναστήρι λεηλατήθηκε και καταστράφηκε, οι δε μοναχοί, όσοι δεν αρνήθηκαν την πίστη τους, θανατώθηκαν. Ο άγιος επίσης συνελήφθη και καταδικάστηκε σε θάνατο. Αντιμετώπισε το εκτελεστικό απόσπασμα και σώθηκε εκ θαύματος, γιατί οι πρώτες σφαίρες στάθηκαν σε ένα εγκόλπιο με την εικόνα της Παναγίας που φορούσε στο στήθος του, ενώ οι επόμενες, καθώς είχε πέσει κάτω, τον βρήκαν στα πόδια.\nΣτη συνέχεια χειροτονήθηκε Διάκονος. Το 1925 χειροτονήθηκε Πρεσβύτερος παίρνοντας το όνομα Γεώργιος, όπως του προείπε ο Άγιος Γεώργιος όταν ήταν μικρό παιδί. Τις δύσκολες ημέρες του διωγμού της Εκκλησίας από τους κομμουνιστές της Γεωργίας, ο νεαρός τότε διάκονος συνελήφθη, υπέστη φυλακίσεις, ευτελισμούς, δημόσιες διαπομπεύσεις και βασανισμούς.\nΤο 1930, κατόπιν πολλών περιπετειών, πήγε στη Δράμα, στο χωριό Ταξιάρχες, όπου εκεί κατόπιν παρακλήσεως των κατοίκων, του επιδόθηκε μικρός αριθμός στρεμμάτων γης, Εκεί ίδρυσε το Μοναστήρι\nΤο 1941 καταδικάστηκε πάλι σε θάνατο, όπου εσώθηκε και πάλι με θαυμαστό τρόπο. Κοιμήθηκε στις 4 Νοεμβρίου 1959. Τάφηκε στη μονή του. Η ανακομιδή των ιερών του λειψάνων έγινε στις 9 Φεβρουαρίου 2006, από τον Μητροπολίτη Δράμας κ. Παύλο.\nΔεν ήταν λίγες οι φορές που ο όσιος συλλειτουργούσε με Αγίους. Ευλαβείτο υπερβολικά και τιμούσε την Υπεραγία Θεοτόκο. Ήταν συχνή και σημαντική η παρουσία των Αγίων στη ζωή του. Έλεγε με απλότητα «σπάνια λειτουργώ μόνο μου». Απέφευγε συνήθως να λειτουργεί με ιερείς, τους οποίους δεν τους γνώριζε καλά . Η Θεία Λειτουργία και η Θεία Μετάληψη ήταν το πιο κεντρικό και σημαντικό στη ζωή του.\nΈξω στον δρόμο ήταν πάντα ευδιάθετος και χαρούμενος, μέσα στην εκκλησία ήθελε απόλυτη ησυχία και έλεγε «άξιος ο λειτουργός του υψίστου». Ακόμη και στον Εσπερινό ήταν όλοι όρθιοι. Ήταν πολύ αυστηρός στα θέματα της πίστης και έλεγε «την ώρα της Θείας Κοινωνίας να σηκώνουμε τα παιδιά ,δεν πρέπει να σκύβει ο Ιερέας κρατώντας τον Χριστό. Επίσης δεν κοινωνούσε ανεξομολόγητους.\nΟ όσιος Γεώργιος δεν προσπαθούσε να προσελκύσει κόσμο και να αποκτήσει πολλά πνευματικά τέκνα, που ίσως στις ημέρες μας να βλέπουμε σποραδικά τέτοιου είδους περιστατικά. Δεν επιθυμούσε καθόλου δόξες, τιμές και μεγαλεία. Δεν ήθελε πλήθη να τον κολακεύουν, επαινούν και ακολουθούν. Μάλιστα, όταν έβλεπε ότι δεν είναι ιδιαίτερα πρόθυμοι να τηρήσουν τους λόγους του, τους έστελνε σε διάφορους άλλους πνευματικούς.\nΗ δίκαιη αυστηρότητά του μεγάλωνε, όταν παρατηρούσε πεισματική κι εγωιστική αμετανοησία κι εμπάθεια. Τότε προσπαθούσε να φαίνεται ιδιαίτερα αυστηρός και σκληρός, μήπως με τον τρόπο αυτό διορθώσει τη σκληροκαρδία του εξομολογουμένου. Πολλές φορές δοκίμαζε με διάφορους τρόπους την υπομονή κι επιμονή του προσερχομένου, για να συνδράμει καλύτερα στη μετάνοιά του. Τα πάντα χρησιμοποιούσε ο όσιος, κατά την αποστολική διδαχή, για να κερδίσει τα χαμένα πρόβατα . Έβλεπε τις ψυχές από μακριά σαν σε ανοικτό βιβλίο.\nΔιέθετε εξαιρετικά ισχυρό διορατικό και προφητικό χάρισμα. Διέβλεπε την ταυτότητα, το παρελθόν και τις ανάγκες των προσκυνητών του μοναστηριού του, αντιλαμβανόταν γεγονότα από χιλιόμετρα μακριά, ασθενείς θεραπεύονταν μέσω της προσευχής του κ.λ.π., ενώ μαρτυρούνται συγκλονιστικές οπτασίες και επαφές του με ιερά πρόσωπα, όπως ο άγ. Ιωάννης ο Πρόδρομος. Σε περιόδους όπου το μοναστήρι του δεχόταν μεγάλες ομάδες προσκυνητών, που περνούσαν με τη σειρά και ασπάζονταν τον άγιο, παίρνοντας την ευλογία του, συνέβαινε να σταματήσει ο άγιος κάποιον και να τον ρωτήσει: «Εσύ τον φοβάσαι το Θεό;». «Βεβαίως και τον φοβάμαι» απαντούσε κατά κανόνα ο επισκέπτης. «Αν Τον φοβόσουν», έλεγε ο άγιος, «δε θα είχες κάνει αυτό, ή εκείνο» και του αποκάλυπτε σοβαρά αμαρτήματα, αδικίες κατά των συγγενών του ή των ανήμπορων γερόντων του σπιτιού του, ακόμη και κρυφά εγκλήματα.\nΜερικές από τις συμβουλές του ήταν οι εξής: α) «αν είσαι μαλωμένος, δεν έχεις δικαίωμα να πας στη Θεία Κοινωνία, γιατί αν θα κοινωνήσεις, φωτιά θα πάρεις. Θα πας τρεις φορές να τον βρεις και να συμφιλιωθείς μαζί του. Αν σε δεχθεί, καλά· αν όχι, μετά έχεις δικαίωμα να κοινωνήσεις», β) συνήθιζε να λέει «ο παπάς όταν λειτουργεί δεν πρέπει να βλέπει άνθρωπο, πρέπει να βλέπει τον εαυτό του και την ψυχή του, πόσους αγγέλους έχει γύρω του. Ποτέ ένας παπάς δεν λειτουργεί μόνος του. Έχει ουράνιο επισκέπτη», γ) «Ούτε τα πλούτη να σας κάνουν εντύπωση, ούτε οι δόξες, αλλά πάντοτε να βαδίζετε δίκαια».\nΑς έχουμε τις πρεσβείες του Οσίου Γεωργίου και να τον παρακαλούμε να πρεσβεύει για τις ψυχές μας προς το Σωτήρα και Θεό μας.\n1. Η αγιοκατάταξή του έγινε το 2008 υπό του Παναγιωτάτου Οικουμενικού Πατριάρχου κ.κ. Βαρθολομαίου στη Δράμα.\n2. Πόλη του νομού Τραπεζούντας και έδρα της επαρχίας Χαλδίας, περίπου 100 χιλ. νότια της Τραπεζούντας. Λεγόταν και Κιουμουσχανέ, σαν τόπος αργύρου, για τα πλούσια μεταλλεία αργύρου που είχε άλλοτε η πόλη και όλη η περιοχή. Η πόλη λεγόταν επίσης Καν.\n3. Προσόμοιο εσπερινού της εορτής του Αγίου.\n4 Στο Ορθόδοξο Αγιολόγιο είναι εγγεγραμμένη η Οσία Άννα, αδελφή του Οσίου Γεωργίου, η οποία κοιμήθηκε σε ηλικία 14 ετών.\n5. Γ. Κ. Χατζοπούλου – Ι. Σ. Διαμαντοπούλου, Η ζωή και το έργο του οσίου πατρός Γεωργίου Καρσλίδη, Δράμα 1982.\n6. Αυτός που κατασκευάζει ή επιδιορθώνει χάλκινα σκεύη.\n.7. Μοναχού Μωϋσέως Αγιορείτου, ο όσιος Γεώργιος της Δράμας, έκδοσις Ιεράς Μονής Αναλήψεως του Σωτήρος, Ταξιάρχες (Σίψα), Δράμα 2016, σελ. 83-88, 108 (αποσπάσματα).\n8. Μοναχού Μωυσέως Αγιορείτου, Ο Όσιος Γεώργιος της Δράμας. Έκδοσις Ι. Μ. Αναλήψεως του Σωτήρος, Ταξιάρχες (Σίψα) Δράμα 2016, σελ. 114.


Στο πένθος βύθισε το ελληνικό χάντμπολ η είδηση του θανάτου του Σωτήρη Ντάλα, ο οποίος έφυγε από τη ζωή σε ηλικία 39 ετών. Ο προπονητής της Αναγέννησης Άρτας ταλαιπωρήθηκε τα τελευταία 4 χρόνια από τα προβλήματα υγείας του και έφυγε από τη ζωή μετά από μεγάλη και γενναία μάχη.\n«Η Ομοσπονδία Χειροσφαιρίσεως Ελλάδος ανακοινώνει με βαθιά οδύνη τον θάνατο του προπονητή Σωτήρη Ντάλα. O Πρόεδρος Κώστας Γκαντής, ο Α’ Αντιπρόεδρος της Ελληνικής Ολυμπιακής Επιτροπής Στέλιος Αγγελούδης σύσσωμο το Δ.Σ. της ΟΧΕ και ειδικότερα το μέλος του Δ.Σ. Βασίλης Κρανιώτης, η ΚΕΔ, το προσωπικό της Ομοσπονδίας και το γραφείο Τύπου εκφράζουν την βαθιά τους θλίψη και τα ειλικρινή τους συλλυπητήρια για την απώλεια του Σωτήρη Ντάλα.\nΟ προπονητής της Αναγέννησης Άρτας έφυγε από την ζωή σήμερα σε ηλικία 39 ετών μετά από μεγάλη και γενναία μάχη που έδωσε με τα προβλήματα υγείας που τον ταλαιπώρησαν την τελευταία τριετία. Εργατικός, μορφωμένος, χαμογελαστός ο Σωτήρης μεγάλωσε μέσα στο χάντμπολ, έπαιξε στην Αναγέννηση Άρτας, τον Πρωτέα Άρτας, τον ΑΟ Ιωαννίνων και τον Πανιώνιο.\nΑπό μικρός ασχολήθηκε με την προπονητή, οδήγησε την Αναγέννηση Άρτας στον μοναδικό της τίτλο στα τμήματα υποδομής, στο πανελλήνιο πρωτάθλημα Νεανίδων το 2008, ενώ την ίδια χρονιά συνέβαλε τα μέγιστα ως μέλος του τεχνικού τιμ στον τελευταίο έως σήμερα τίτλο του συλλόγου, το Κύπελλο Γυναικών στα Γιαννιτσά. Την επόμενη διετία (2009-2011) ανέλαβε πρώτος προπονητής της ομάδας, στην συνέχεια πέρασε και από τον πάγκο του Πρωτέα Άρτας, ενώ την τελευταία διετία ήταν και πάλι προπονητής της Αναγέννησης Άρτας.\nΑφήνει πίσω του την σύζυγο του Σοφία και τον 5χρονο γιο του Ευθύμιο. Σωτήρη όλο το χάντμπολ κλαίει για σένα σήμερα. Καλό ταξίδι, θα ανταμώσουμε ξανά στα αιώνια χαντμπολικά γήπεδα».


“Θα πρέπει να μας γίνει μάθημα” | ThesSports\nΑρχική ΠΟΔΟΣΦΑΙΡΟ ΠΑΟΚ “Θα πρέπει να μας γίνει μάθημα”\n“Θα πρέπει να μας γίνει μάθημα”\nΜε δυσκολία έβγαιναν τα λόγια από τον Γεωργιάδη, μετά το σημερινό κάζο στη Ριζούπολη. Ο υπηρεσιακός προπονητής του ΠΑΟΚ στάθηκε στις πολλές ευκαιρίες που έχασε η ομάδα του, επισήμανε ωστόσο ότι έγιναν πολλά πράγματα λάθος, που θα πρέπει να γίνουν μάθημα, ενόψει των κρίσιμων αγώνων που έρχονται…\nΑναλυτικά, τα όσα είπε ο Γεωργιάδης :\nΓια το παιχνίδι : «Τι να πεις μετά από ένα τέτοιο παιχνίδι, που καταφέραμε να προηγούμε με 0-3, χάσαμε τόσες ευκαιρίες και μάλιστα κλασικές, και στο τέλος είχαμε αυτή την κατάληξη.\nΉταν πρόβλημα οι βαθιές μπαλιές του Απόλλωνα Αθηνών προς την άμυνά μας, προσπαθήσαμε να το αντιμετωπίσουμε, αλλά τελικά ο Απόλλων κατάφερε να παλέψει και να γυρίσει το παιχνίδι και με τρία στημένα να μας ισοφαρίσει».\nΓια τις χαμένες ευκαιρίες : «Χάσαμε τόσες ευκαιρίες, όσες δεν χάσαμε σε όλο το πρωτάθλημα και μάλιστα καθαρές ευκαιρίες. Αυτό το παιχνίδι θα πρέπει να είναι ένα μεγάλο μάθημα, γιατί έρχονται κρίσιμα παιχνίδια».\nΓια το γκολ που δέχτηκε η ομάδα του στο τέλος του ημιχρόηνου : «Πραγματικά, φάγαμε το 2-3 στο τελευταίο λεπτό του ημιχρόνου. Ο αντίπαλος ρίσκαρε τόσο πολύ, έδωσε τόσο πολύ χώρο και ήταν εύκολο να βγούμε και να κάνουμε τις ευκαιρίες, που κάναμε. Θα έπρεπε να διαχειριστούμε το παιχνίδι καλύτερα. Να κρατήσουμε τη μπάλα λίγο παραπάνω στα πόδια μας».\nΓια την ανατροπή του Απόλλωνα : «Στα προηγούμενα τρία ματς, εμείς κάναμε την ανατροπή, σήμερα την έκανε ο Απόλλων Αθηνών. Ας κρατήσουμε τα καλά που είχαμε σήμερα κι ας προβληματιστούμε για τα πολλά άσχημα που κάναμε και τα πολλά λάθη».\nΓια το αν το 3-3 είναι σαν ήττα : «Βεβαίως. Θεωρούμε ότι είμαστε μεγάλη ομάδα κι όταν προηγείσαι με 3-0 θα πρεπει να έχεις την εξυπνάδα και την ηρεμία να κρατησεις το αποτελεσμα. Και πριν το παιχνιδι δεν ήταν καλό αποτελεσμα η ισοπαλία, τώρα ένα παραπάνω. Ότι έγινε, δεν αλλάζει Αυτό ειναι το αποτελεσμα, θα πρεπει να ειναι ένα μάθημα. Θα πρέπει να συνεχίσουμε γιατί πρεπει να κοιτάμε μπροστά».\nΠροηγούμενο άρθροΛατρεία και στη Σκύδρα για Γκαρσία\nΕπόμενο άρθροΤον έδινε ο… παρκαδόρος\nΤρομερή στιγμή στην Τούμπα με Μίσιτς (video)\nΠαναγιώτης Κυρικλίδης - 20 June, 2020 0


Το ελληνικό σχολείο παλιότερα ήταν αρκετά αντιφιλοσοφικό. Ένας λόγος είναι ότι δεν μας είχε βάλει να σκεφτούμε πάνω σε σημαντικά φιλοσοφικά ζητήματα. Στο μάθημα της φιλοσοφίας ένα θέμα για εργασία θα μπορούσε να είναι το εξής: πως πρέπει να ζουν οι άνθρωποι, ποιες ηθικές αρχές, αξίες και ιδανικά πρέπει να έχουν και πως πρέπει να είναι οργανωμένη μία κοινωνία για να υπάρχει ευτυχία. Στο μάθημα των θρησκευτικών θα μπορούσε να μπαίνει ένα παρεμφερές θέμα το οποίο να είναι πιο κατάλληλο για χριστιανούς μαθητές. Επιπλέον, η φιλοσοφία δεν διδασκόταν στα μαθήματα γενικής παιδείας*. Ακόμη, τα λογικά λάθη (όπως αυτά που είχε μελετήσει ο Αριστοτέλης) δεν διδάσκονταν σχεδόν καθόλου. Επίσης, ο χριστιανισμός δεν διδασκόταν στα βιβλία των θρησκευτικών με ουδέτερο τρόπο. Στο σύνταγμα αναφέρεται ότι η επικρατούσα θρησκεία στην Ελλάδα είναι η θρησκεία της ορθόδοξης εκκλησίας και ότι ένας από τους στόχους του σχολείου είναι η ανάπτυξη θρησκευτικής συνείδησης. Αυτό πρέπει να αλλάξει. Το σύνταγμα λέει ότι οι μαθητές πρέπει να είναι ορθόδοξοι χριστιανοί άρα και δογματικοί.


Εκκλησία μηνύει το Zoom για προσβολή\nΠοια ήταν η (kinky) αιτία που δημιούργησε τη ρήξη.\nΜια εκκλησία του Σαν Φρανσίσκο μήνυσε το Zoom μετά την προβολή πορνογραφικού υλικού σε livestream σύνδεση, όπου γινόταν μάθημα για τη Βίβλο, επισημαίνοντας για ακόμη μία φορά τις μεγάλες αδυναμίες και κενά ασφαλείας της πλατφόρμας, για τα οποία στο πρόσφατο παρελθόν είχε κατηγορηθεί αρκετές φορές.\nΗ Λουθηρανική Εκκλησία του Αγίου Παύλου, μια από τις παλαιότερες εκκλησίες της πόλης, πραγματοποίησε μάθημα για τη Βίβλο στις 6 Μαΐου, με την πλειοψηφία των online μαθητών να είναι ηλικιωμένοι.\nΑλλά 42 λεπτά μετά την έναρξη του μαθήματος, χάκερ «παραβίασε» την προβολή απενεργοποιώντας τα κουμπιά ελέγχου των υπολογιστών και προέβαλε πορνογραφικό βίντεο, σύμφωνα με μια αγωγή που κατατέθηκε την Τετάρτη. «Τα πλάνα ήταν άρρωστα, απεικόνιζαν ενήλικες που έκαναν σεξουαλικές πράξεις μεταξύ τους», ανέφερε η αγωγή, προσθέτοντας ότι το Zoom παραδέχτηκε ότι ο χάκερ είναι γνωστός κατά συρροή παραβάτης.\nΣτην αγωγή, οι ενάγοντες κατηγορούν το Zoom ότι «δίνει προτεραιότητα στα κέρδη και τα έσοδα έναντι της προστασίας των δεδομένων και της ασφάλειας των χρηστών» και ζητούν, μεταξύ άλλων, αποζημίωση για αμέλεια, εισβολή στην ιδιωτική ζωή και παραβιάσεις των κανόνων προστασίας των καταναλωτών και της ιδιωτικής ζωής.\nΗ Εκκλησία υπέβαλε αυτήν την αγωγή μόνο αφού το Zoom αρνήθηκε να λάβει σοβαρά υπόψη τις ανησυχίες της, δήλωσε ο Mark Molumphy, ένας από τους δικηγόρους της εκκλησίας στο CNN. «Κάποιος θα σκεφτόταν ότι το Zoom - έχοντας ενημερωθεί για την τρομακτική εμπειρία αυτή των μελών της Εκκλησίας - θα έκανε ό, τι είναι δυνατόν για να αναγνωρίσει και να διορθώσει τα τρωτά σημεία ασφαλείας της πλατφόρμας του», δήλωσε ο Molumphy, συνεργάτης της Cotchett, Pitre & McCarthy One. «Αντ 'αυτού, η Εκκλησία βασικά αγνοήθηκε και το Zoom ήλπιζε ότι το θέμα θα τελειώσει εκεί.\nΩστόσο, δεν πρόκειται να λήξει το θέμα, και αντ' αυτού, θαρραλέα θα εντείνουμε τις προσπάθειές μας για να αλλάξουμε τις πρακτικές του Zoom και να βεβαιωθούμε ότι αυτό δεν θα συμβεί ξανά σε οποιονδήποτε άλλο» τόνισε.\nΤο Zoom αμφισβήτησε τους ισχυρισμούς της εκκλησίας ότι δεν έλαβε αμέσως δράση μετά το συμβάν. «Ήμασταν βαθιά αναστατωμένοι όταν ακούσαμε για αυτό το περιστατικό. Οι λέξεις δεν μπορούν να εκφράσουν πόσο έντονα καταδικάζουμε αυτήν τη συμπεριφορά», δήλωσε εκπρόσωπος του Zoom σε email στο CNN.\n«Την ίδια μέρα που μάθαμε για αυτό το περιστατικό, εντοπίσαμε τον δράστη, αναλάβαμε δράση για να αποκλείσουμε την πρόσβασή του στην πλατφόρμα και τον αναφέραμε στις αρμόδιες αρχές. Ενθαρρύνουμε τους χρήστες να αναφέρουν τυχόν περιστατικά αυτού του είδους είτε στο Zoom ώστε να δράσουμε άμεσα ή απευθείας στις αρχές επιβολής του νόμου.\nΕπίσης, ενθαρρύνουμε όλους τους οικοδεσπότες των συσκέψεων να επωφεληθούν από τις πρόσφατα ενημερωμένες δυνατότητες ασφαλείας του Zoom και να ακολουθήσουν άλλες βέλτιστες πρακτικές, συμπεριλαμβανομένης της φροντίδας να μην κοινοποιούνται ευρέως οι κωδικοί πρόσβασης των συσκέψεων στο διαδίκτυο, όπως φαίνεται να ισχύει εδώ« πρόσθεσε ο εκπρόσωπος.\nΟ εκπρόσωπος επισήμανε ακόμη και μια σειρά αναρτήσεων από την εταιρεία για τις βελτιώσεις ασφαλείας που έκανε το Zoom τους τελευταίους μήνες, όπως ο ορισμός των κωδικών συνάντησης ως προεπιλογή και η ενημέρωση του προτύπου κρυπτογράφησης. Με την πανδημία του κορωνοϊού να αναγκάζει τους ανθρώπους να μείνουν στο σπίτι, πολλοί έχουν μεταβεί στο Zoom για να παρακολουθήσουν ουσιαστικά σχολικές τάξεις, εργασιακές συναντήσεις ή απλά να συνδεθούν με φίλους.\nΑλλά καθώς η εφαρμογή βιντεοδιάσκεψης αυξήθηκε σε δημοτικότητα, το FBI δήλωσε ότι έλαβε πολλές αναφορές για «Zoombombing», όπου προβλήθηκαν «πορνογραφικές ή / και μίσους εικόνες και μηνύματα με απειλητική γλώσσα».\nΟ Διευθύνων Σύμβουλος της Zoom Eric Yuan ζήτησε συγγνώμη για τις αδυναμίες της εταιρείας τον περασμένο μήνα.\nΤο Netflix έδωσε στη δημοσιότητα το τρέιλερ του 5ου κύκλου του La Casa De Papel


ΑΛΒΑΝΙΑ ΚΑΙ WIKILEAKS ~ ΕΛΛΑΣ\nΟι Ηνωμένες Πολιτείες της Αμερικής έχουν ενημερωθεί βήμα προς βήμα για την πρόοδο των διαπραγματεύσεων και των διαδικασιών που ακολουθούνται στην Αλβανία και την Ελλάδα για την κύρωση της διμερούς συμφωνίας στον καθορισμό των θαλάσσιων συνόρων. Αυτά επιβεβαιώνονται από τουλάχιστον 11 μυστικούς φακέλους που κυκλοφόρησαν πρόσφατα από την ιστοσελίδα Wikileaks. Έξι από αυτούς ανήκουν σε εκθέσεις της αμερικανικής πρεσβείας στην Αθήνα προς την Ουάσιγκτον. Ενώ οι άλλοι πέντε είναι εμπιστευτικές πληροφορίες από αμερικανούς διπλωμάτες που φέρονται ότι απεστάλησαν από τα Τίρανα.\nΤο πρώτο αρχείο με αριθμό 43210, αναφέρεται σε έγγραφο της αμερικάνικης πρεσβείας στην Αθήνα προς την Ουάσιγκτον, στο οποίο αντιμετωπίζεται το θέμα των θαλάσσιων συνόρων με την Αλβανία, χωρίς κριτική. Διαβαθμισμένες πληροφορίες αποστέλλονται στις 28.05. 2009 σε τρεις βασικούς κώδικες με ανάλογο περιεχόμενο, «Συμφωνία σε θέματα άμυνας», Υπόθεση χωρικών υδάτων», «Σύνορα, επικράτεια, εθνική κυριαρχία». Η δεύτερη έκθεση στάλθηκε από την Αθήνα στις 07-02-2009, στις 14:04 με αρθμ. 36236. Επίσης στις 07 Οκτωβρίου 2009 εστάλη από Αθήνα, με αρθμ. 22519, δύο κωδικοποιημένα αρχεία: ‘Συμφωνία για θέματα άμυνας’, ‘Σχέσεις εξωτερικής πολιτικής’.\nΤην ίδια ημερομηνία, από την άλλη πλευρά των συνόρων, το αλβανικό κοινοβούλιο, τέσσερις ώρες μετά την αποστολή αυτών των εκθέσεων από την Αθήνα, αποφάσισε να αναβάλει επ’ αόριστον την επικύρωση της συμφωνίας των χωρικών υδάτων, μετά μάλιστα και σχετικών δημοσιευμάτων της "Gazeta Shqiptare". Στην προβλεπόμενη μετάβαση σε σύνοδο Ολομέλειας την Δευτέρα 19 Οκτωβρίου 2009, υπήρξε συμφωνία με την ημερήσια διάταξη του Κοινοβουλίου.\nΑξίζει να σημειωθεί ότι, το Συνταγματικό Δικαστήριο είχε εκδώσει, ήδη, την απόφαση, μετά την μαραθώνια σύνοδο της προσφυγής του σοσιαλιστικού κόμματος για τα Σύμφωνο των χωρικών υδάτων με την Ελλάδα. Επίσης το έγγραφο με κωδικό αρθμ. 11818 «Συμφωνία για ζητήματα άμυνας και στρατιωτικών» ίσως συνδέεται με τις δηλώσεις του προέδρου της Δημοκρατίας Μπαμίρ Τόπι, ο οποίος εξέφρασε την πλήρη εμπιστοσύνη του προς το Συνταγματικό Δικαστήριο για απόφαση που θα προστάτευε τα εθνικά συμφέροντα σχετικά με τη συμφωνία του καθορισμού των χωρικών υδάτων με την Ελλάδα.


Ψωνίστε γιατί χανόμαστε >> Το ωράριο των καταστημάτων μέχρι την Πρωτοχρονιά\nΙδιαίτερα αυξημένος εκτιμάται από τον εμπορικό κόσμο ότι θα είναι φέτος ο τζίρος των Χριστουγέννων, χωρίς βεβαίως να φτάσει σε καμία περίπτωση τα επίπεδα της διετίας 2008-2009.\nΣύμφωνα με τις εκτιμήσεις του Ινστιτούτου Εμπορίου και Υπηρεσιών της Ελληνικής Συνομοσπονδίας Εμπορίου και Επιχειρήσεων (ΙΝΕΜΥ ΕΣΕΕ), ο τζίρος των Χριστουγέννων φέτος καταγράφει μέση αύξηση της τάξης του 2,5%. Στα μεγαλύτερα καταστήματα, αλυσίδες και εμπορικά κέντρα, η αύξηση του τζίρου φέτος σε σύγκριση με την αντίστοιχη περσινή περίοδο εκτιμάται σε 5%-6%, την ώρα που σε μικρότερα καταστήματα σε περιφερειακές αγορές οι πωλήσεις κατέγραψαν αρνητικό πρόσημο, ακόμη και έως 12%. Σε απόλυτους αριθμούς, συνολικά ο τζίρος του λιανεμπορίου τον Δεκέμβριο αναμένεται να διαμορφωθεί σε 4,09 δισ. από 4,03 δισ. ευρώ τον Δεκέμβριο του 2016.\nΤο ωράριο το καταστημάτων\nΥπενθυμίζεται ότι σήμερα, 29 Δεκεμβρίου, τα καταστήματα θα είναι ανοικτά από τις 9 το πρωί έως τις 9 το βράδυ, το Σάββατο 30 Δεκεμβρίου από τις 9 το πρωί έως τις 6 το βράδυ, ενώ την Κυριακή 31 Δεκεμβρίου τα καταστήματα θα λειτουργούν από τις 11 το πρωί έως τις 5 μ.μ.


Εκλογές 2019: ΜΠΟΥΡΧΑΣ ΓΕΩΡΓΙΟΣ Υπ. βουλευτής Αιτωλοακαρνανίας με τη ΜέΡΑ25 - Ειδήσεις\nNewsit / Εκλογες / Εκλογες 2019: ΜΠΟΥΡΧΑΣ ΓΕΩΡΓΙΟΣ Υπ. βουλευτης Αιτωλοακαρνανιας με τη ΜεΡΑ25\nΕκλογές 2019: ΜΠΟΥΡΧΑΣ ΓΕΩΡΓΙΟΣ Υπ. βουλευτής Αιτωλοακαρνανίας με τη ΜέΡΑ25\nΒΟΥΛΕΥΤΙΚΕΣ ΕΚΛΟΓΕΣ 2019 – ΜΠΟΥΡΧΑΣ ΓΕΩΡΓΙΟΣ ΥΠΟΨ. ΒΟΥΛΕΥΤΗΣ ΑΙΤΩΛΟΑΚΑΡΝΑΝΙΑΣ ΜΕ ΤΗ ΜΕΡΑ25. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Αιτωλοακαρνανίας.\nΒΟΥΛΕΥΤΙΚΕΣ ΕΚΛΟΓΕΣ 2019 – ΜΠΟΥΡΧΑΣ ΓΕΩΡΓΙΟΣ, Υποψ. βουλευτής Αιτωλοακαρνανίας με τη ΜέΡΑ25. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Αιτωλοακαρνανίας. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Αιτωλοακαρνανίας, στα ψηφοδέλτια, σταυρούς βάζουμε μέχρι 2, ενώ οι βουλευτές που εκλέγονται είναι 7.


Ο Άγιος Βασίλης στην Κνωσσό! - Flashnews.gr\nΟ Άγιος Βασίλης στην Κνωσσό!\nΗ γνήσια κατασκευή με αυθεντικά, αλλά και ανθεκτικά υλικά των κρητικών Κατσούνων σε συνδυασμό με την καμπάνια που τις ταξίδεψε μέχρι το Hollywood, έκαναν τον Άγιο Βασίλη να υποκύψει στις φήμες και να θέλει να αποκτήσει τη δική του Γνήσια Κρητική Κατσούνα. Έτσι φέτος ο Άγιος Βασίλης αποφάσισε να θέσει ως φετινή του αφετηρία για την διανομή των δώρων το όμορφο νησί της Κρήτης.\nΌπως επισημαίνεται στην καμπάνια τους δεν χρειάζεται να πιστέψουμε ξανά στον Άγιο Βασίλη, αλλά πρέπει να αφεθούμε στο πνεύμα τον ημερών. Ας αλλάξουμε όλοι χαμόγελα, ευχές και δώρα. Τα Χριστούγεννα είναι για όλους και δεν έχουν ηλικία… Άλλωστε ας μην ξεχνάμε ότι κάποια στιγμή οι ρόλοι αντιστρέφονται στη ζωή μας και φτάνει η στιγμή που οι άνθρωποι μας στηρίζουν σε όλη μας τη ζωή, θέλουν κι αυτοί πλέον τη δική μας στήριξη.\nΔευτέρα, 11 Δεκεμβρίου 2017, 21:49


DailyPharmaNews.gr Δραματική η μείωση στα διαθέσιμα για μεταμόσχευση όργανα λόγω της πανδημίας\nΔραματική η μείωση στα διαθέσιμα για μεταμόσχευση όργανα λόγω της πανδημίας\nΗ νέα μελέτη έδειξε ότι στις ΗΠΑ ο αριθμός οργάνων προς μεταμόσχευση έπεσε μέσα σε ένα μήνα, από τουλάχιστον 110 τη μέρα στις 6 Μαρτίου, σε λιγότερα από 60 τη μέρα στις 5 Απριλίου. Ειδικά για τα προς μεταμόσχευση νεφρά η μείωση αυτό το διάστημα ήταν από σχεδόν 65 σε περίπου 35 ημερησίως. Στη Γαλλία οι μειώσεις ήταν ακόμη μεγαλύτερες. Ακόμη και σε περιοχές που δεν επλήγησαν τόσο από την Covid-19, o αρνητικός αντίκτυπος στις μεταμοσχεύσεις είναι αισθητός.\nΤο 2018 είχαν γίνει παγκοσμίως περίπου 150.000 μεταμοσχεύσεις, ενώ σύμφωνα με τον Παγκόσμιο Οργανισμό Υγείας περισσότεροι από ενάμισι εκατομμύριο άνθρωποι ζουν σήμερα με μεταμοσχευμένο όργανο. _Παύλος Δρακόπουλος


Το FreeBSD Δεν Είναι Windows\n(Το FreeBSD Δεν Είναι Windows)\nΑν κάποιος σας υπέδειξε αυτή τη σελίδα, μάλλον είστε ένας νέος χρήστης του FreeBSD που έχει κάποια προβλήματα με τη μετάβαση του από τα Windows στο νέο του λειτουργικό. Η μετάβαση πράγματι δημιουργεί προβλήματα σε πολύ κόσμο, και γράψαμε αυτό το άρθρο ακριβώς για αυτό το σκοπό. Καθώς τα προβλήματα χωρίζονται σε πολλούς τομείς, έτσι και η σελίδα αυτή χωρίζεται σε κατηγορίες προβλημάτων.\nΠρόβλημα #1: Το FreeBSD δεν είναι ακριβώς το ίδιο με τα Windows.\nΘα εντυπωσιαστείτε αν μάθετε πόσοι άνθρωποι εκφράζουν αυτό το παράπονο. Έρχονται στο FreeBSD περιμένοντας να βρουν ουσιαστικά μια δωρεάν, ανοικτού κώδικα εκδοχή των Windows. Αρκετά συχνά, έχουν σχηματίσει αυτή την ιδέα από πληροφορίες που τους δόθηκαν από φανατικούς χρήστες του FreeBSD. Είναι μια παράδοξη ελπίδα.\nΟι λόγοι για τους οποίους οι άνθρωποι δοκιμάζουν το FreeBSD ποικίλλουν, αλλά καταλήγουν συνήθως σε ένα πράγμα: Πιστεύουν ότι το FreeBSD θα είναι καλύτερο από τα Windows. Συνηθισμένα σταθμά για τη μέτρηση της επιτυχίας περιλαμβάνουν το κόστος, τις επιλογές, την απόδοση, και την ασφάλεια. Υπάρχουν όμως και πολλά άλλα. Αλλά κάθε χρήστης των Windows που δοκιμάζει το FreeBSD, το κάνει με την ελπίδα ότι θα είναι καλύτερο από το λειτουργικό που έχει ήδη.\nΕδώ βρίσκεται και το πρόβλημα.\nΕίναι λογικά αδύνατον για κάτι να είναι καλύτερο από κάτι άλλο ενώ ταυτόχρονα παραμένει ίδιο με αυτό. Ένα τέλειο αντίγραφο, μπορεί να είναι ίσο, αλλά δεν μπορεί να είναι καλύτερο. Έτσι, όταν δοκιμάσατε το FreeBSD ελπίζοντας ότι θα είναι καλύτερο, στην πραγματικότητα ελπίζατε ότι θα είναι διαφορετικό. Οι περισσότεροι άνθρωποι αγνοούν αυτό το γεγονός και επισημαίνουν οποιαδήποτε διαφορά ανάμεσα στα Windows και το FreeBSD ως πρόβλημα του τελευταίου.\nΩς απλό παράδειγμα, θεωρήστε την αναβάθμιση των προγραμμάτων οδήγησης: στα Windows γίνεται αφού επισκεφθείτε τον δικτυακό τόπο των κατασκευαστών και κατεβάσετε τα νέα προγράμματα. Στο FreeBSD απλώς κάνετε αναβάθμιση του βασικού συστήματος ή των ports.\nΑυτό σημαίνει ότι απλώς κατεβάζοντας και αναβαθμίζοντας το FreeBSD, θα έχετε τα νεώτερα προγράμματα οδήγησης για το μηχάνημα σας, ενώ στα Windows θα πρέπει να επισκεφθείτε διάφορους δικτυακούς τόπους και να κατεβάσετε μεμονωμένες αναβαθμίσεις. Είναι μια πολύ διαφορετική διαδικασία, αλλά σίγουρα δεν είναι κακή. Αλλά πολλοί άνθρωποι παραπονιούνται επειδή δεν είναι αυτό που έχουν συνηθίσει.\nΈνα άλλο παράδειγμα το οποίο μπορεί να σας είναι πιο οικείο, είναι ο Firefox. Πρόκειται για μια από τις πλέον επιτυχημένες ιστορίες ανοικτού λογισμικού. Ένας φυλλομετρητής που αναστάτωσε τον κόσμο. Μήπως πέτυχε αντιγράφοντας πλήρως τον IE, τον πιο γνωστό φυλλομετρητή;\nΌχι. Πέτυχε επειδή ήταν καλύτερος από τον IE, και ήταν καλύτερος επειδή ήταν διαφορετικός. Είχε δυνατότητα εμφάνισης σελίδων σε tabs, live bookmarks, ενσωματωμένη μπάρα αναζήτησης, υποστήριξη για εικόνες PNG, πρόγραμμα που μπλοκάρει τα διαφημιστικά μηνύματα, και πολλά άλλα ωραία πράγματα. Η "Αναζήτηση" εμφανίζονταν στο κάτω μέρος της σελίδας και έβρισκε τις λέξεις καθώς τις γράφατε, ενώ γίνονταν κόκκινη αν δεν υπήρχαν. Ο IE δεν είχε tabs, δυνατότητα RSS, ενώ η μπάρα αναζήτησης μπορούσε να μπει μόνο ως πρόσθετο πρόγραμμα από τρίτο κατασκευαστή. Ο διάλογος αναζήτησης λέξεων στη σελίδα απαιτούσε κλικ στο "OK" για να ξεκινήσει η αναζήτηση και κλικ στο "OK" για να φύγει το μήνυμα "Not found". Φαίνεται καθαρά ότι η επιτυχία αυτής της εφαρμογής ανοικτού κώδικα οφείλεται στο γεγονός ότι είναι καλύτερη και είναι καλύτερη επειδή είναι διαφορετική. Αν ο Firefox ήταν απλώς ένας κλώνος του IE, θα είχε εξαφανιστεί. Και το ίδιο θα είχε συμβεί και στο FreeBSD, αν ήταν ένα αντίγραφο των Windows.\nΆρα η λύση στο πρόβλημα #1: Να θυμάστε ότι στα σημεία που το FreeBSD φαίνεται οικείο και ίδιο με το παλιό σας λειτουργικό, δεν είναι νέο και βελτιωμένο. Θα πρέπει να αποδεχθείτε και να καλωσορίσετε τα σημεία που είναι διαφορετικά, γιατί μόνο εκεί θα μπορέσετε να δείτε τις πραγματικές του ικανότητες.\nΠρόβλημα #2: Το FreeBSD είναι πολύ διαφορετικό από τα Windows\nΤο επόμενο πρόβλημα προκύπτει από ανθρώπους που αναμένουν το FreeBSD να είναι διαφορετικό, αλλά βρίσκουν ότι οι διαφορές είναι πολύ ριζικές για τα γούστα τους. Ίσως το πιο χτυπητό παράδειγμα για αυτό είναι το πλήθος των επιλογών που διατίθενται στους χρήστες του FreeBSD. Ενώ σε μια νέα εγκατάσταση Windows ο χρήστης έχει την κλασική (ή τη νέα) επιφάνεια εργασίας, με το Wordpad τον Internet Explorer και το Outlook Express, ο χρήστης μιας νέας εγκατάστασης FreeBSD έχει να επιλέξει μεταξύ KDE, Gnome, XFCE, Fluxbox και πολλά ακόμα περιβάλλοντα, με συντάκτες κειμένου όπως το vi, το Kate, τον Emacs και φυλλομετρητές όπως τον Konqueror, το Firefox, τον Opera ή το Mozilla κ.ο.κ.\nΈνας χρήστης των Windows δεν είναι συνηθισμένος σε τόσες πολλές επιλογές μόνο κατά το στήσιμο ενός νέου συστήματος. Οι ερωτήσεις του τύπου "Μα χρειάζεται να υπάρχουν τόσες πολλές επιλογές;" είναι στην πραγματικότητα πολύ συνηθισμένες.\nΠρέπει τελικά το FreeBSD να είναι στα αλήθεια τόσο διαφορετικό από τα Windows; Στην τελική, είναι και τα δύο λειτουργικά συστήματα. Κάνουν την ίδια δουλειά: Αξιοποιούν το υλικό του υπολογιστή και μας επιτρέπουν να εκτελέσουμε εφαρμογές. Δεν θα έπρεπε να είναι πάνω-κάτω τα ίδια;\nΔείτε το με αυτό τον τρόπο: Βγείτε έξω και ρίξτε μια ματιά σε όλα τα διαφορετικά οχήματα που κινούνται στο δρόμο. Όλα έχουν σχεδιαστεί για περίπου τον ίδιο σκοπό: Να σας πάνε από το σημείο Α στο σημείο Β μέσω του οδικού δικτύου. Παρατηρήστε πόση μεγάλη ποικιλία υπάρχει στο σχεδιασμό τους.\nΜπορεί ωστόσο να σκέφτεστε ότι στην πραγματικότητα τα αυτοκίνητα είναι περίπου όμοια: όλα έχουν τιμόνι, πετάλια, ταχύτητες, χειρόφρενο, παράθυρα, πόρτες, ρεζερβουάρ βενζίνης. Αν μπορείς να οδηγήσεις ένα αμάξι, μπορείς να οδηγήσεις οποιοδήποτε αμάξι!\nΚαι αυτό είναι αλήθεια. Παρατηρήσατε όμως ότι κάποιοι άνθρωποι δεν οδηγούσαν αμάξια αλλά μηχανές;\nΗ αλλαγή από μια έκδοση των Windows σε μια άλλη είναι σαν την αλλαγή από το ένα αμάξι στο άλλο. Από τα Win95 στα Win98, ειλικρινά σχεδόν δεν μπορέσαμε να διακρίνουμε τη διαφορά. Από τα Win98 στα XP, η διαφορά ήταν μεγαλύτερη, αλλά και πάλι όχι τόσο τεράστια.\nΑλλά η αλλαγή από τα Windows στο FreeBSD είναι σαν αλλαγή από αυτοκίνητο σε μοτοσυκλέτα. Μπορεί και τα δύο να είναι Λειτουργικά / Οχήματα για το δρόμο . Μπορεί και τα δύο να χρησιμοποιούν το ίδιο υλικό / δρόμους. Μπορεί και τα δύο να παρέχουν ένα περιβάλλον εκτέλεσης εφαρμογών / να σας μεταφέρουν από το Α στο Β . Αλλά ο τρόπος με τον οποίο το επιτυγχάνουν είναι αρκετά διαφορετικός.\nΤα Windows / αυτοκίνητα δεν είναι ασφαλή από ιούς / κλέφτες εκτός αν εγκαταστήσετε antivirus / κλειδώσετε τις πόρτες. Το FreeBSD / οι μοτοσυκλέτες δεν έχουν ιούς / πόρτες, και έτσι είναι εντελώς ασφαλή χωρίς να χρειάζεται να εγκαταστήσετε antivirus / να κλειδώσετε οποιεσδήποτε πόρτες.\nΉ μπορείτε να το δείτε και από την άλλη μεριά:\nTo FreeBSD / τα αμάξια έχουν από την αρχή σχεδιαστεί για πολλαπλούς χρήστες / επιβάτες. Τα Windows / μοτοσυκλέτες έχουν σχεδιαστεί για ένα χρήστη / επιβάτη. Κάθε χρήστης των Windows / οδηγός μοτοσυκλέτας έχει συνηθίσει να έχει τον πλήρη έλεγχο του υπολογιστή / οχήματος κάθε στιγμή. Ένας χρήστης του FreeBSD / επιβάτης του αυτοκινήτου γνωρίζει ότι έχει τον πλήρη έλεγχο του υπολογιστή / οχήματος μόνο όταν τον χρησιμοποιεί ως root / κάθεται στη θέση του οδηγού.\nΔύο διαφορετικές μέθοδοι για να επιτευχθεί ο ίδιος στόχος. Οι διαφορές τους είναι θεμελιακές. Έχουν διαφορετικά πλεονεκτήματα και αδυναμίες: Το αυτοκίνητο είναι εμφανώς ο νικητής στην μεταφορά μιας οικογένειας και των αποσκευών τους από το Α στο Β: έχουν περισσότερες θέσεις και περισσότερο αποθηκευτικό χώρο. Η μοτοσυκλέτα είναι ο ξεκάθαρος νικητής όταν πρόκειται να μετακινηθεί ένα άτομο από το Α στο Β: Δεν επηρεάζεται τόσο από το κυκλοφοριακό, και χρειάζεται λιγότερα καύσιμα.\nΥπάρχουν πολλά πράγματα που δεν αλλάζουν στο αυτοκίνητο και τη μοτοσυκλέτα: Χρειάζεται ακόμα να γεμίσετε το ρεζερβουάρ με βενζίνη, πρέπει να οδηγείτε στους ίδιους δρόμους, πρέπει να υπακούτε στα φανάρια και τα σήματα κυκλοφορίας, πρέπει να βγάζετε φλας πριν στρίψετε και πρέπει να τηρείτε τα ίδια όρια ταχύτητας.\nΑλλά υπάρχουν και πολλά πράγματα που αλλάζουν: Οι οδηγοί αυτοκινήτων δεν χρειάζεται να φοράνε κράνος και οι οδηγοί μοτοσυκλετών δεν φοράνε ζώνη. Οι οδηγοί αυτοκινήτων στρίβουν χρησιμοποιώντας το τιμόνι, ενώ οι οδηγοί μοτοσυκλετών πρέπει να γείρουν. Οι οδηγοί αυτοκινήτων επιταχύνουν πατώντας ένα πετάλι, ενώ οι οδηγοί μοτοσυκλετών στρίβοντας το grip.\nΈνας οδηγός μοτοσυκλέτας που προσπαθεί να στρίψει ένα αμάξι γέρνοντας, θα βρεθεί πολύ γρήγορα σε μια ιδιαίτερα δυσάρεστη θέση. Και οι χρήστες των Windows που προσπαθούν να χρησιμοποιήσουν την δική τους εμπειρία και συνήθειες, επίσης αντιμετωπίζουν προβλήματα πολύ γρήγορα. Στην πραγματικότητα, ακριβώς για αυτό το λόγο, οι "Προχωρημένοι Χρήστες" των Windows έχουν συνήθως περισσότερα προβλήματα με το FreeBSD από ανθρώπους που έχουν λίγη ή καθόλου εμπειρία από υπολογιστές. Το πλέον συνηθισμένο επιχείρημα To FreeBSD δεν είναι έτοιμο για το desktop ακούγεται περισσότερο από έμπειρους χρήστες των Windows με την δικαιολογία ότι αν αυτοί δεν μπόρεσαν να το χρησιμοποιήσουν, κάποιος με λιγότερη εμπειρία δεν έχει καμιά ελπίδα. Αλλά συνήθως αυτό είναι το εντελώς αντίθετο από την πραγματικότητα.\nΈτσι, για να αποφύγετε το πρόβλημα #2: Μην θεωρήσετε ότι το να είστε ένας έμπειρος χρήστης Windows σημαίνει ότι είστε επίσης και έμπειρος χρήστης του FreeBSD: Όταν αρχίσετε να χρησιμοποιείτε το FreeBSD για πρώτη φορά, είστε αρχάριος.\nΠρόβλημα #3: Πολιτισμικό σοκ\nΥποπρόβλημα #3a: Υπάρχει κουλτούρα\nΟι χρήστες των Windows είναι κατά βάση εγκλωβισμένοι σε μια σχέση καταναλωτή-παραγωγού. Πληρώνουν για το λογισμικό τους, για εγγυήσεις, για υποστήριξη κ.ο.κ. Αναμένουν το λογισμικό τους να έχει κάποιο επίπεδο χρηστικότητας. Έχουν έτσι συνηθίσει να έχουν κάποια δικαιώματα όσο αφορά το λογισμικό τους: Έχουν πληρώσει για τεχνική υποστήριξη και απαιτούν να τους παρέχεται. Έχουν επίσης συνηθίσει να αντιμετωπίζουν οντότητες και όχι ανθρώπους: Τα συμβόλαια τους είναι με εταιρίες και όχι με πρόσωπα.\nΟι χρήστες του FreeBSD είναι περισσότερο ένα είδος κοινότητας. Δεν χρειάζεται να αγοράσουν το λογισμικό, δεν χρειάζεται να πληρώσουν για τεχνική υποστήριξη. Κατεβάζουν το λογισμικό χωρίς χρέωση και χρησιμοποιούν προγράμματα αποστολής μηνυμάτων, λίστες ηλεκτρονικού ταχυδρομείου, και forums για να λάβουν βοήθεια. Αντιμετωπίζουν ανθρώπους, όχι εταιρίες.\nΓια να το πούμε διαφορετικά, ένας χρήστης των Windows δεν θα γίνει ιδιαίτερα αγαπητός στην κοινότητα αν μεταφέρει τις παλιές του συνήθειες στο FreeBSD.\nΤο πιο συνηθισμένο σημείο τριβής φαίνεται να είναι οι online συζητήσεις: Ένας χρήστης τύπου "3a" ο οποίος είναι νέος στο FreeBSD ζητάει βοήθεια για ένα πρόβλημα του. Όταν δεν παίρνει αυτή τη βοήθεια με το ρυθμό που αυτός θεωρεί αποδεκτό, αρχίζει να παραπονιέται και να απαιτεί περισσότερη βοήθεια. Γιατί αυτό έχει συνηθίσει να κάνει στην επί πληρωμή υποστήριξη. Το πρόβλημα είναι ότι αυτή δεν είναι επί πληρωμή υποστήριξη. Είναι απλώς ένα σύνολο εθελοντών που έχουν τη διάθεση να βοηθήσουν όσους έχουν πρόβλημα, χωρίς ανταμοιβή. Ο νέος χρήστης δεν έχει το δικαίωμα να απαιτεί τίποτα από αυτούς, όπως ακριβώς και κάποιος που μαζεύει χρήματα για φιλανθρωπικούς σκοπούς δεν μπορεί να απαιτήσει μεγαλύτερες δωρεές από αυτούς που συνεισφέρουν.\nΜε τον ίδιο τρόπο ένας χρήστης των Windows έχει συνηθίσει να χρησιμοποιεί εμπορικό λογισμικό. Οι εταιρίες δεν δίνουν στην αγορά το λογισμικό τους αν δεν είναι αξιόπιστο, λειτουργικό και αρκετά φιλικό προς το χρήστη. Αυτό περιμένει και ένας χρήστης των Windows από το λογισμικό: Να ξεκινάει με την έκδοση 1.0. Το λογισμικό του FreeBSD ωστόσο διατίθεται σχεδόν μόλις γραφεί: Ξεκινάει με την έκδοση 0.1. Με τον τρόπο αυτό, όποιοι χρειάζονται τις λειτουργίες του μπορούν να το προμηθευτούν το συντομότερο δυνατό. Οι προγραμματιστές που ενδιαφέρονται μπορούν να βοηθήσουν στη βελτίωση του κώδικα, ενώ και η κοινότητα ενημερώνεται για το τι συμβαίνει.\nΑν ένας χρήστης τύπου "3a" έχει κάποιο πρόβλημα με το FreeBSD, θα παραπονεθεί. Το λογισμικό δεν καλύπτει τα στάνταρ του και πιστεύει ότι έχει δικαίωμα να διεκδικεί αυτές τις προδιαγραφές. Η διάθεση του εμφανώς δεν θα γίνει καλύτερη όταν αρχίσει να λαμβάνει σαρκαστικές απαντήσεις του τύπου Στη θέση σου, θα ζητούσα τα λεφτά μου πίσω.\nΈτσι, για να αποφύγετε το πρόβλημα #3a, απλώς να θυμάστε ότι δεν έχετε πληρώσει τον άνθρωπο που έγραψε το λογισμικό ή τους ανθρώπους που παρέχουν την τεχνική υποστήριξη. Δεν σας οφείλουν τίποτα.\nΥποπρόβλημα #3b: Νέος Εναντίον Παλιού\nΤο FreeBSD ξεκίνησε τη ζωή του κυρίως σαν χόμπι κάποιων hackers. Μεγάλωσε, καθώς προσέλκυσε περισσότερους χομπίστες hackers. Χρειάστηκε αρκετός χρόνος πριν οποιοσδήποτε εκτός από geeks είχε την παραμικρή ελπίδα να φέρει σε πέρας μια επιτυχημένη εγκατάσταση του FreeBSD. To FreeBSD ξεκίνησε "από geeks, για geeks." Και ακόμα και σήμερα, η πλειοψηφία των καθιερωμένων χρηστών του FreeBSD αποκαλούν τους εαυτούς τους geeks.\nΚαι αυτό είναι στην πραγματικότητα καλό: Αν έχετε κάποιο πρόβλημα με το υλικό ή το λογισμικό σας, το να έχετε στη διάθεση σας ένα μεγάλο αριθμό από geeks να ψάχνουν τη λύση, είναι σίγουρα κάτι θετικό.\nΑλλά το FreeBSD έχει μεγαλώσει αρκετά σε σχέση με τον πρώτο καιρό. Υπάρχουν εκδόσεις που εκτελούνται από το CD και ανιχνεύουν όλο το υλικό σας χωρίς καμία παρέμβαση. Το FreeBSD έχει γίνει προσβάσιμο σε χρήστες που δεν είναι χομπίστες, και που απλώς ενδιαφέρονται για αυτό γιατί δεν έχει ιούς και είναι φτηνό στην αναβάθμιση. Δεν είναι καθόλου ασυνήθιστο να υπάρχουν καβγάδες μεταξύ των δύο στρατοπέδων. Είναι ωστόσο σημαντικό να έχουμε κατά νου ότι δεν υπάρχει δόλος σε καμιά από τις δύο πλευρές: Τα προβλήματα δημιουργούνται απλώς από έλλειψη κατανόησης.\nΠρώτα από όλα, υπάρχουν οι σκληροπυρηνικοί geeks που υποθέτουν ότι όσοι χρησιμοποιούν το FreeBSD είναι επίσης συνάδελφοι geeks. Αυτό σημαίνει ότι αναμένουν από τους άλλους άρτια τεχνική κατάρτιση και γνώση, και αυτό συχνά οδηγεί στο να κατηγορούνται για ειρωνεία, ελιτισμό και έλλειψη ευγένειας. Και πράγματι, μερικές φορές συμβαίνει ακριβώς αυτό. Αλλά συχνά δεν είναι έτσι: Είναι ελιτισμός να πεις "Όλοι θα έπρεπε να το ξέρουν αυτό". Δεν είναι ελιτισμός να πεις "Όλοι το ξέρουν αυτό" - κάθε άλλο μάλιστα.\nΔεύτερον, έχεις τους νέους χρήστες που προσπαθούν να αλλάξουν λειτουργικό έχοντας συνηθίσει σε όλη τους τη ζωή να χρησιμοποιούν εμπορικά λειτουργικά. Οι χρήστες αυτοί έχουν συνηθίσει σε λογισμικό που καθένας μπορεί να κάτσει μπροστά του και να το χρησιμοποιήσει, όπως το βρήκε εγκατεστημένο.\nΤα προβλήματα υπάρχουν επειδή η ομάδα 1 αποτελείται από άτομα που τους αρέσει να μπορούν να κάνουν το λειτουργικό κομματάκια και να το ξαναφτιάχνουν κατά βούληση, ενώ η ομάδα 2 τείνει να αδιαφορεί για τον τρόπο που δουλεύει το λειτουργικό, όσο τουλάχιστον πραγματικά λειτουργεί.\nΜια αντίστοιχη κατάσταση με την οποία μπορούμε να τονίσουμε το πρόβλημα είναι τα Lego. Φανταστείτε την ακόλουθη συνομιλία:\nΝέος: Θέλω να αγοράσω ένα νέο αυτοκίνητο - παιχνίδι και όλοι μου λένε τα καλύτερα λόγια για τα αυτοκινητάκια της Lego. Αγόρασα λοιπόν μερικά Legos, αλλά όταν πήγα σπίτι, άνοιξα το κουτί και βρήκα ένα σωρό τουβλάκια, βίδες και άλλα τέτοια. Που είναι το αυτοκίνητο μου;\nΠαλιός: Θα πρέπει να φτιάξεις το αυτοκίνητο με τα τουβλάκια. Αυτή είναι όλη η ουσία των Legos.\nΝέος: Τι;; Δεν ξέρω πως να φτιάχνω αμάξια. Δεν είμαι μηχανικός. Πως μπορώ να ξέρω πως συναρμολογούνται τα κομμάτια;;\nΠαλιός: Μέσα στο κουτί θα βρεις ένα φυλλάδιο οδηγιών. Εξηγεί πως ακριβώς να βάλεις τα τουβλάκια για να φτιάξεις ένα αυτοκίνητο. Δεν χρειάζεται να ξέρεις πως, αρκεί να ακολουθήσεις τις οδηγίες.\nΝέος: Εντάξει, βρήκα τις οδηγίες. Αλλά θα μου πάρει ώρες! Γιατί δεν το πουλάνε σαν έτοιμο αυτοκίνητο, αντί να σε βάζουν να το φτιάχνεις;;\nΠαλιός: Γιατί δεν θέλουν όλοι να φτιάξουν αυτοκίνητο με Legos. Μπορείς επίσης να φτιάξεις ότι άλλο θες. Αυτή είναι και όλη η ουσία των Legos.\nΝέος: Ακόμα δεν καταλαβαίνω γιατί δεν το δίνουν σαν έτοιμο αμάξι, ώστε όποιος το θέλει να το έχει άμεσα, και οι υπόλοιποι μπορούν αν θέλουν να το αποσυναρμολογήσουν. Τέλος πάντων, τελικά το έφτιαξα, αλλά μερικά κομμάτια φεύγουν κάποιες φορές. Τι να κάνω για αυτό; Να τα κολλήσω;\nΠαλιός: Είναι Lego. Είναι φτιαγμένο ώστε τα κομμάτια να φεύγουν. Αυτή είναι και όλη η ουσία των Legos.\nΝέος: Μα εγώ δεν θέλω να γίνεται κομμάτια. Εγώ θέλω απλώς ένα αυτοκίνητο!\nΠαλιός: Τότε γιατί στην ευχή αγόρασες Legos;;\nΕίναι φανερό ότι τα Legos δεν απευθύνονται σε ανθρώπους που θέλουν απλώς ένα μοντέλο αυτοκινήτου. Δεν πρόκειται να συναντήσετε συζητήσεις όπως την παραπάνω στην πραγματικότητα. Όλη η ουσία των Lego είναι ότι μπορείτε με αυτά να φτιάξετε ότι θέλετε, και θα διασκεδάσετε φτιάχνοντας το. Αν δεν σας ενδιαφέρει να φτιάξετε οτιδήποτε, τα Lego δεν κάνουν για σας. Αυτό είναι προφανές.\nΌσο αφορά τους παλιούς χρήστες του FreeBSD, το ίδιο ισχύει και για το λειτουργικό τους: Είναι ανοικτού κώδικα, με δυνατότητα πλήρους παραμετροποίησης. Αυτός είναι και ο σκοπός του. Αν δεν θέλετε να παίξετε με τα εξαρτήματα του, γιατί να μπείτε στο κόπο να το χρησιμοποιήσετε;\nΤελευταία ωστόσο, καταβάλλεται κάποια προσπάθεια να γίνει το FreeBSD προσβάσιμο και από ανθρώπους που δεν είναι hackers, κάτι το οποίο δεν απέχει και πολύ από το να πουλάει κανείς προ-συναρμολογημένα Lego. Με τον τρόπο αυτό το FreeBSD φαίνεται ότι θα έχει απήχηση σε μεγαλύτερο κοινό. Διανομές όπως το PC-BSD και το Desktop BSD είναι πολύ εύκολες στην εγκατάσταση και στην αναβάθμιση των εφαρμογών και επίσης ανιχνεύουν και ρυθμίζουν αυτόματα το υλικό σας. Ακόμα, διαθέτουν γραφικό πρόγραμμα εγκατάστασης και στο τέλος της εγκατάστασης ο χρήστης έχει πλήρες γραφικό περιβάλλον KDE. Υπάρχουν ακόμα και Live CD όπως το FreeSBIE και το Frenzy. Έτσι τελικά, θα βρεθείτε σε συζητήσεις που δεν απέχουν πολύ από αυτή που γράψαμε παραπάνω: Οι νέοι θα παραπονιούνται για την ύπαρξη πραγμάτων που οι παλιοί θεωρούν θεμελιώδη, και θα φωνάζουν ότι δεν θέλουν να διαβάσουν την τεκμηρίωση για να κάνουν κάτι να λειτουργήσει. Αλλά το να παραπονιέται κάποιος ότι το λογισμικό έχει πάρα πολλές επιλογές ή ότι δεν δουλεύει τέλεια μόλις το βγάλουμε από το κουτί του, είναι σαν να γκρινιάζει ότι μπορείς να φτιάξεις πολλά πράγματα με τα Legos αν τα αποσυναρμολογήσεις σε τουβλάκια.\nΓια να αποφύγετε λοιπόν το πρόβλημα #3b: Απλώς θυμηθείτε ότι αυτό που φαίνεται να είναι το FreeBSD τώρα δεν είναι αυτό που ήταν παλιά. Το μεγαλύτερο και πιο απαραίτητο κομμάτι της κοινότητας του FreeBSD, οι hackers και οι προγραμματιστές του, προτιμούν το FreeBSD (και τους αρέσει) επειδή μπορούν να το προσαρμόσουν με όποιο τρόπο θέλουν, και θεωρούν την συναρμολόγηση πλεονέκτημα και όχι το αντίθετο.\nΠρόβλημα #4: Σχεδιασμένο για το Σχεδιαστή\nΣτη βιομηχανία αυτοκινήτων, είναι πολύ σπάνιο ο άνθρωπος που έχει σχεδιάσει το σαλόνι να έχει σχεδιάσει και τον κινητήρα. Οι δύο αυτές εργασίες χρειάζονται τελείως διαφορετικά προσόντα. Κανείς δεν θέλει ένα κινητήρα που να φαίνεται ότι μπορεί να πάει γρήγορα, και κανείς δεν θέλει ένα σαλόνι που να είναι λειτουργικό αλλά να είναι άσχημο. Και με τον ίδιο τρόπο, στη βιομηχανία λογισμικού, η διεπαφή του χρήστη (το user interface) συνήθως δεν δημιουργείται από τους ίδιους ανθρώπους που γράφουν το υπόλοιπο λογισμικό.\nΣτον κόσμο του FreeBSD ωστόσο, αυτό δεν συμβαίνει συχνά: Τα περισσότερα έργα ξεκινάνε σαν το παιχνίδι ενός ανθρώπου. Τα φτιάχνει όλα μόνος του, και έτσι το περιβάλλον εργασίας δεν έχει ανάγκη από κανενός είδους "φιλικότητας προς το χρήστη": Ο χρήστης ξέρει ήδη ότι χρειάζεται σχετικά με το λογισμικό, δεν θέλει βοήθεια. Το vi είναι ένα καλό παράδειγμα λογισμικού που δημιουργήθηκε από ένα χρήστη που ξέρει ήδη πως λειτουργεί: Δεν είναι σπάνιο για ένα νέο χρήστη να αναγκαστεί να επανεκκινήσει τον υπολογιστή του επειδή δεν μπορούσε να βρει πως να βγει από το vi.\nΩστόσο, υπάρχει μια σημαντική διαφορά μεταξύ ενός προγραμματιστή ανοικτού λογισμικού και ενός αντίστοιχα εμπορικού προγράμματος: Το λογισμικό που παράγεται από τον προγραμματιστή ανοικτού λογισμικού θα χρησιμοποιηθεί και από τον ίδιο τον προγραμματιστή του. Έτσι, αν και το τελικό αποτέλεσμα ίσως δεν είναι τόσο 'άνετο' για τον αρχάριο χρήστη, υπάρχει τουλάχιστον η παρηγοριά ότι σχεδιάστηκε από κάποιον που ξέρει ποιες είναι οι ανάγκες του τελικού χρήστη: Ο προγραμματιστής είναι και ο ίδιος ένας τελικός χρήστης. Το μοντέλο αυτό είναι πολύ διαφορετικό από το αντίστοιχο του εμπορικού λογισμικού, όπου οι συγγραφείς δημιουργούν τα προγράμματα τους για χρήση από άλλους ανθρώπους: Συνήθως δεν είναι οι ίδιοι έμπειροι τελικοί χρήστες.\nΈτσι, αν και το vi έχει περιβάλλον εργασίας το οποίο είναι εξοργιστικά εχθρικό προς τους νέους χρήστες, βρίσκεται ακόμα σε χρήση σήμερα επειδή στην πραγματικότητα είναι εξαιρετικό μόλις μάθεις πως λειτουργεί. Ο Firefox δημιουργήθηκε από ανθρώπους που χρησιμοποιούν συχνά το Web. Το Gimp δημιουργήθηκε από ανθρώπους που συχνά επεξεργάζονται αρχεία εικόνων, κ.ο.κ.\nΣυχνά λοιπόν το περιβάλλον εργασίας κάποιου προγράμματος του FreeBSD είναι ένα είδος ναρκοπεδίου για τον αρχάριο: Αν και το vi είναι δημοφιλές, δεν θα πρέπει να δίνεται ποτέ ως πρώτη επιλογή στον αρχάριο ο οποίος θέλει απλώς να κάνει μερικές αλλαγές σε ένα αρχείο. Και αν χρησιμοποιείτε λογισμικό το οποίο βρίσκεται στην αρχή του κύκλου ανάπτυξης του, δεν πρόκειται να βρείτε καλογυαλισμένο και φιλικό περιβάλλον εργασίας παρά μόνο στη λίστα "ToDo": Η λειτουργικότητα έχει προτεραιότητα. Κανείς δεν σχεδιάζει το τέλειο περιβάλλον για να προσπαθεί μετά να βάλει τμηματικά τη λειτουργικότητα. Πρώτα δημιουργείται η λειτουργικότητα και μετά βελτιώνεται σιγά-σιγά και το περιβάλλον.\nΈτσι, για να αποφύγετε προβλήματα τύπου #4: Ψάξτε για λογισμικό το οποίο να απευθύνεται σε αρχάριους και να είναι εύκολο στη χρήση, ή απλά δεχθείτε ότι κάποιο λογισμικό θέλει περισσότερο χρόνο εκμάθησης από αυτόν που έχετε συνηθίσει. Αν αρχίσετε να γκρινιάζετε ότι το vi δεν είναι αρκετά φιλικό για τους νέους χρήστες, θα σας κοροϊδεύουν (εγώ πρώτος).\nΠρόβλημα #5: Ο μύθος της "φιλικότητας προς το χρήστη"\nΑυτό είναι ένα μεγάλο θέμα. Ο όρος "φιλικό προς το χρήστη" έχει μεγάλη σημασία στον κόσμο των υπολογιστών. Είναι επίσης και ο τίτλος ενός κόμικ που δημοσιεύεται στο web. Αλλά είναι λάθος όρος.\nΗ βασική αρχή είναι καλή: Το λογισμικό πρέπει να σχεδιάζεται με βάση τις ανάγκες του χρήστη. Αλλά η αντιμετώπιση του είναι μονόπλευρη, το οποίο είναι λάθος.\nΑν περνάτε όλο το χρόνο σας επεξεργαζόμενοι απλά αρχεία κειμένου, το ιδανικό για σας λογισμικό θα πρέπει να είναι δυνατό και γρήγορο και να σας επιτρέπει να κάνετε το μεγαλύτερο μέρος της εργασίας σας με τον ελάχιστο δυνατό κόπο. Θα πρέπει να μπορείτε να κάνετε τα περισσότερα με το πληκτρολόγιο ενώ το ποντίκι θα πρέπει να έχει τη μικρότερη δυνατή χρήση.\nΑλλά αν σπάνια επεξεργάζεστε απλά αρχεία κειμένου, και θέλετε απλώς να γράψετε περιστασιακά μερικά γράμματα, το τελευταίο που θα θέλατε είναι να παιδεύεστε για να μάθετε συντομεύσεις πληκτρολογίου. Το ιδανικό περιβάλλον για σας περιέχει μενού και ευδιάκριτα εικονίδια σε γραμμές εργαλείων.\nΕίναι εμφανές, ότι το λογισμικό που σχεδιάστηκε για τον πρώτο χρήστη δεν είναι κατάλληλο για το δεύτερο, και το αντίθετο. Έτσι, πως μπορεί κάποιο λογισμικό να θεωρείται "φιλικό προς το χρήστη" αφού όλοι έχουμε τελικά διαφορετικές ανάγκες;\nΗ απλή απάντηση: Η φιλικότητα προς το χρήστη είναι ένας κακοσχηματισμένος όρος, ο οποίος κάνει μια σύνθετη κατάσταση να φαίνεται απλή.\nΤι σημαίνει τελικά "φιλικότητα προς το χρήστη"; Συνήθως όταν λέμε λογισμικό "φιλικό προς το χρήστη" εννοούμε αυτό που "μπορεί να χρησιμοποιηθεί επαρκώς από κάποιο χρήστη ο οποίος δεν έχει προηγούμενη εμπειρία με αυτό." Αυτό έχει την δυσάρεστη παρενέργεια να χαρακτηρίζονται ως "φιλικά" περιβάλλοντα τα οποία είναι κακοσχεδιασμένα, αλλά με τα οποία οι περισσότεροι έχουν κάποια εξοικείωση.\nΥποπρόβλημα #5a: Το Οικείο είναι και Φιλικό\nΣτους περισσότερους "φιλικούς" συντάκτες κειμένου, η αποκοπή και επικόλληση γίνεται με τα πλήκτρα Ctrl-X και Ctrl-V. Η επιλογή αυτών των πλήκτρων δεν έχει κάποια λογική, αλλά όλοι τα έχουν συνηθίσει και έτσι μετράνε ως "φιλικός" συνδυασμός.\nΈτσι, όταν κάποιος έρχεται στο vi και βρίσκει ότι η αποκοπή είναι το "d" και η επικόλληση είναι το "p" δεν το θεωρεί φιλικό: Δεν είναι αυτό που έχουν συνηθίσει όλοι.\nΕίναι όμως καλύτερο; Στην πραγματικότητα ναι.\nΜε τη λογική του Ctrl-X, πως μπορείτε να κάνετε αποκοπή μιας λέξης στο έγγραφο που δουλεύετε; (Χωρίς χρήση του ποντικιού!)\nΘα πρέπει να πάτε στην αρχή της λέξης, και να χρησιμοποιήσετε το Ctrl-Shift-Right για να επιλέξετε τη λέξη.\nΈπειτα πιέστε Ctrl-X για να την αποκόψετε.\nΗ μέθοδος του vi; dw διαγράφει τη λέξη.\nΤι θα λέγατε να κάνουμε αποκοπή πέντε λέξεων με μια εφαρμογή τύπου Ctrl-X;\nΞεκινώντας από την αρχή της πρώτης λέξης, Ctrl-Shift-Right\nΚαι με το vi;\nΗ μέθοδος που ακολουθείται από το vi είναι πολύ πιο βολική και στην πραγματικότητα και πολύ πιο ενστικτώδης: το "Χ" και το "V" δεν παραπέμπουν καθόλου σε λειτουργίες "Cut (αποκοπής)" και "Paste (επικόλλησης)", ενώ το "dw" ως delete word, (διαγραφή λέξης) και το "p" ως put (βάλε) είναι πολύ πιο λογικά. Αλλά όλοι ξέρουν τα "X" και "V", και έτσι ενώ το vi είναι εμφανώς καλύτερο, δεν είναι οικείο. Για το λόγο αυτό θεωρείται και μη-φιλικό. Χωρίς κανένα άλλο λόγο, η απλή εξοικείωση με τα Windows μετατρέπει μια διεπαφή που είναι συμβατή με αυτά σε "φιλική". Και όπως μάθαμε στο πρόβλημα #1, το FreeBSD αναγκαστικά πρέπει να διαφέρει από τα Windows. Αναπόφευκτα, το FreeBSD φαίνεται πάντα λιγότερο φιλικό από τα Windows.\nΓια να αποφύγετε προβλήματα του τύπου #5a, το μόνο που μπορείτε πραγματικά να κάνετε είναι να προσπαθείτε να θυμάστε ότι η "φιλικότητα προς το χρήστη" δεν σημαίνει "Αυτό στο οποίο έχω συνηθίσει ": Δοκιμάστε να κάνετε την εργασία σας με τον τρόπο που ξέρετε, και αν αυτό δεν δουλεύει, απλώς προσπαθήστε να βρείτε τι θα έκανε ένας τελείως αρχάριος.\nΥποπρόβλημα #5b: Το Αναποτελεσματικό είναι και Φιλικό\nΔυστυχώς, αυτό είναι μια αναπόφευκτη πραγματικότητα. Παραδόξως, όσο πιο δύσκολο είναι να αποκτήσει κανείς πρόσβαση στις πλήρεις λειτουργίες μιας εφαρμογής, τόσο πιο φιλική φαίνεται να είναι.\nΑυτό συμβαίνει επειδή η φιλικότητα προστίθεται στη διεπαφή του χρήστη με τη χρήση απλών εμφανών 'στοιχείων' - όσο πιο πολλά, τόσο το καλύτερο. Στην τελική, αν βάλουμε ένα τελείως αρχάριο μπροστά από ένα επεξεργαστή κειμένου WYSIWYG και του ζητήσουμε να κάνει ένα κομμάτι του κειμένου με έντονα γράμματα, ποιο από τα δύο είναι πιο πιθανό:\nΝα μαντέψει ότι η συντόμευση πληκτρολογίου για αυτό είναι το "Ctrl-B"\nΝα ψάξει για ενδείξεις και να προσπαθήσει στο μενού "Edit". Όταν αποτύχει, θα προσπαθήσει με άλλα μενού, μέχρι να φτάσει στο "Format". Στο μενού αυτό υπάρχει η επιλογή "Font" που δείχνει σχετική. Και, να! Εδώ είναι τελικά. Η επιλογή για "Bold" Επιτυχία!\nΤην επόμενη φορά που θα θελήσετε να κάνετε επεξεργασία κειμένου, δοκιμάστε να κάνετε όλες τις εργασίες από το μενού. Μην χρησιμοποιήσετε ούτε πλήκτρα συντομεύσεων, ούτε εικονίδια από την γραμμή εργαλείων. Με μόνη χρήση των μενού, θα διαπιστώσετε σύντομα ότι η εργασία σας θα προχωράει με ρυθμό χελώνας, καθώς θα χρειάζεστε πλήθος από κλικ του ποντικιού και του πληκτρολογίου για να εκτελέσετε αυτό που συνήθως κάνετε με μια κίνηση.\nΤο να κάνουμε το λογισμικό "φιλικό προς το χρήστη" με αυτό τον τρόπο, είναι σαν να βάζουμε βοηθητικά ροδάκια σε ένα ποδήλατο: Σας επιτρέπουν πράγματι να αρχίσετε να το χρησιμοποιείτε αμέσως χωρίς να χρειάζεστε καμιά εμπειρία. Είναι τέλειο για ένα αρχάριο. Αλλά δεν υπάρχει κανείς που να πιστεύει ότι όλα τα ποδήλατα θα έπρεπε να πουλιούνται με βοηθητικά ροδάκια: Αν σας έδιναν ένα τέτοιο ποδήλατο σήμερα, είμαι σίγουρος ότι το πρώτο πράγμα που θα κάνατε θα ήταν να τα βγάλετε αφού σαν είναι άχρηστα και σας επιβαρύνουν. Από τη στιγμή που μάθετε να οδηγείτε ποδήλατο τα ροδάκια δεν χρησιμεύουν πουθενά.\nΜε τον ίδιο τρόπο, μεγάλο μέρος του λογισμικού για FreeBSD έχει σχεδιαστεί να μην έχει "ροδάκια" - είναι φτιαγμένο για χρήστες που έχουν ήδη τις βασικές γνώσεις. Στην τελική ανάλυση, κανείς δεν παραμένει για πάντα αρχάριος: Η άγνοια έχει περιορισμένη χρονική διάρκεια ενώ η γνώση είναι για πάντα. Για το λόγο αυτό και το λογισμικό είναι σχεδιασμένο για να εξυπηρετεί καλύτερα την πλειοψηφία των χρηστών.\nΑυτό μοιάζει σαν δικαιολογία: Στην τελική, το MS Word έχει και φιλικά μενού, και γραμμές εργαλείων με εικονίδια, και πλήκτρα συντόμευσης. Γενικά έχει όλα τα καλά. Είναι και φιλικό και αποτελεσματικό.\nΠρέπει ωστόσο να δούμε το θέμα με άλλη προοπτική: Πρώτα από όλα, πρακτικά ζητήματα: το να έχεις μενού, γραμμές εργαλείων, και συντομεύσεις πληκτρολογίου σημαίνει μεγάλη ποσότητα κώδικα, και δεν είναι ότι κάποιος πληρώνει τους προγραμματιστές του FreeBSD για το χρόνο τους. Κατά δεύτερο, όλα αυτά ακόμα δεν λαμβάνουν υπόψη τους πραγματικά σοβαρούς και προχωρημένους χρήστες. Ελάχιστοι προχωρημένοι χρήστες που ασχολούνται με συγγραφή κειμένων χρησιμοποιούν το MS Word. Συναντήσατε ποτέ κάποιο προγραμματιστή να χρησιμοποιεί Word; Συγκρίνετε το αυτό με όσους χρησιμοποιούν vi ή Emacs.\nΓιατί όμως συμβαίνει αυτό; Ένας λόγος είναι επειδή η "φιλική" συμπεριφορά αποκλείει κατά κάποιο τρόπο την "αποτελεσματική" συμπεριφορά. Δείτε το παράδειγμα της αντιγραφής / επικόλλησης που αναφέραμε παραπάνω. Και ένας άλλος λόγος είναι επειδή η περισσότερη από τη λειτουργικότητα του Word είναι θαμμένη σε μενού που πρέπει αναγκαστικά να χρησιμοποιήσετε: Τα όμορφα εικονιδιάκια στις γραμμές εργαλείων, έχουν μόνο τις πλέον βασικές λειτουργίες. Οι λιγότερο συχνά χρησιμοποιούμενες (που όμως εξακολουθούν να είναι ζωτικής σημασίας για προχωρημένους χρήστες) είναι στο μενού και χρειάζεται αρκετός χρόνος για να έχετε πρόσβαση σε αυτές.\nΩστόσο, να έχετε κατά νου, ότι σε ορισμένες περιπτώσεις τα "βοηθητικά ροδάκια" μπορεί να διατίθενται για κάποια προγράμματα στο FreeBSD σαν πρόσθετα. Ίσως δεν είναι προφανές ότι συμβαίνει αυτό, αλλά συχνά υπάρχουν.\nΠάρτε για παράδειγμα τον mplayer. Τον χρησιμοποιείτε για να αναπαράγετε αρχεία πολυμέσων, γράφοντας στη γραμμή εντολών mplayer όνομα-αρχείου. Μπορείτε να κινηθείτε μπρος-πίσω μέσα στο αρχείο χρησιμοποιώντας τα βελάκια και τα πλήκτρα PageUp και PageDown. Δεν είναι αυτό ακριβώς που θα χαρακτηρίζαμε ως "φιλικό προς το χρήστη". Ωστόσο, αν αντί για mplayer γράψετε gmplayer όνομα-αρχείου, θα πάρετε το γραφικό αντίστοιχο, με το όμορφο, φιλικό και κυρίως οικείο περιβάλλον με όλα τα γνωστά κουμπάκια.\nΗ πάρτε για παράδειγμα τη διαδικασία ripping ενός CD σε mp3 (ή ogg): Χρησιμοποιώντας τη γραμμή εντολών, θα πρέπει να χρησιμοποιήσετε το cdparanoia για να κατεβάσετε τα αρχεία στο δίσκο. Μετά χρειάζεστε ένα πρόγραμμα για κωδικοποίηση, π.χ. το oggenc. Ακόμα και αν ξέρετε πως να χρησιμοποιείτε τα εργαλεία αυτά, η διαδικασία αυτή είναι μανούβρα. Μπορείτε ωστόσο να εγκαταστήσετε κάτι σαν το Grip. Αυτό θα σας παρέχει ένα εύκολο στη χρήση γραφικό περιβάλλον το οποίο εσωτερικά χρησιμοποιεί το cdparanoia και διάφορα προγράμματα κωδικοποίησης ώστε να σας διευκολύνει να κωδικοποιήσετε τα μουσικά CD σας σε ότι μορφή θέλετε, και διαθέτει ακόμα και τη δυνατότητα να ονομάσει για εσάς τα αρχεία αυτόματα με τους τίτλους των τραγουδιών, που θα κατεβάσει από τη βάση δεδομένων CDDB. Σημειώστε πάντως πως αν αρχίσετε να μαθαίνετε βασικό scripting δεν θα σας είναι καθόλου δύσκολο να χρησιμοποιήσετε τα εργαλεία της γραμμής εντολών για να αυτοματοποιήσετε αυτή τη διαδικασία μόνος σας!\nΤο ίδιο ισχύει και για την αντιγραφή ταινιών από DVDs: Ο αριθμός των παραμέτρων που θα πρέπει να δώσετε στο πρόγραμμα transcode για να το κάνετε είναι ένας μικρός εφιάλτης. Αλλά χρησιμοποιώντας το dvd::rip για να δουλέψετε το transcode, κάνει τη διαδικασία πολύ πιο απλή, αφού χρησιμοποιείται μια γραφική διεπαφή προσιτή στον καθένα.\nΈτσι, για να αποφύγετε προβλήματα τύπου #5b: Θυμηθείτε ότι τα "βοηθητικά ροδάκια" είναι συνήθως πρόσθετα εξαρτήματα στις εφαρμογές του FreeBSD, αντί να παρέχονται αυτόματα με το κύριο προϊόν Και μερικές φορές τα "βοηθητικά ροδάκια" δεν μπορούν καν να γίνουν μέρος της σχεδίασης.\nΠρόβλημα #6: Μίμηση εναντίον Σύγκλισης\nΈνα επιχείρημα που προβάλλουν κάποιοι άνθρωποι όταν ανακαλύπτουν ότι το FreeBSD δεν είναι ο κλώνος των Windows που επιθυμούσαν, είναι να επιμένουν ότι στην πραγματικότητα το FreeBSD, από την πρώτη στιγμή που φτιάχτηκε, προσπαθεί να γίνει (ή θα έπρεπε να προσπαθεί να γίνει) ακριβώς αυτό, και ότι οι άνθρωποι που δεν βοηθάνε ώστε να μοιάσει όσο το δυνατόν με τα Windows κάνουν λάθος. Έχουν μάλιστα αρκετά επιχειρήματα για αυτό:\nΤο FreeBSD έχει διάφορα γραφικά περιβάλλοντα, και όλα προσπαθούν να αντιγράψουν τα Windows.\nΩραία θεωρία, αλλά λάθος. Το αρχικό X window σύστημα, κυκλοφόρησε το 1984, ως διάδοχος του συστήματος W το οποίο μεταφέρθηκε στο UNIX το 1983. Τα Windows 1.0 κυκλοφόρησαν πρώτη φορά το 1985. Τα Windows πρακτικά δεν έγιναν γνωστά μέχρι την έκδοση 3, που κυκλοφόρησε το 1990, και τότε τα Χ windows ήταν ήδη στο στάδιο του Χ11 που γνωρίζουμε και χρησιμοποιούμε σήμερα. Το FreeBSD δεν ξεκίνησε παρά το 1993 (αλλά έχει άμεση σχέση με τον κώδικα των συστημάτων BSD που πηγαίνει αρκετά πίσω, στο 1970). Έτσι το FreeBSD δεν δημιούργησε ένα γραφικό περιβάλλον που αντιγράφει τα Windows: Απλώς χρησιμοποίησε αυτό που βρήκε έτοιμο, και το οποίο υπήρχε πολύ πριν τα Windows.\nΤα Windows 3 παραχώρησαν τη θέση τους στα 95, όπου έγιναν πολύ μεγάλες αλλαγές στη διεπαφή του χρήστη. Από τότε μέχρι σήμερα η Microsoft δεν έχει ξανακάνει τόσες αλλαγές. Τα 95 είχαν πολλά νέα και καινοτόμα χαρακτηριστικά: Δυνατότητα drag & drop, γραμμές εργαλείων κ.λ.π. Τα οποία φυσικά αντιγράφηκαν εξ'ολοκλήρου από το FreeBSD.\nΌχι στην πραγματικότητα. Όλα τα παραπάνω υπήρχαν πριν η Microsoft σκεφτεί να τα χρησιμοποιήσει. Για παράδειγμα το NeXTSTeP ήταν εξαιρετικά εξελιγμένο περιβάλλον εργασίας για την εποχή του, και κυκλοφόρησε αρκετά πριν από τα 95. Η πρώτη έκδοση ολοκληρώθηκε το 1989, ενώ η τελευταία κυκλοφόρησε το 1995.\nΕντάξει, εντάξει η Microsoft δεν σκέφτηκε όλα τα επιμέρους χαρακτηριστικά που βλέπουμε στο Windows look-and-feel, αλλά δημιούργησε ένα look-and-feel το οποίο από τότε το FreeBSD προσπαθεί να αντιγράψει.\nΓια να απομυθοποιήσουμε αυτή την ιστορία, θα πρέπει να εξηγήσουμε την έννοια της εξέλιξης και σύγκλισης. Πρόκειται για την περίπτωση που δύο ανεξάρτητα συστήματα εξελίσσονται με το χρόνο μέχρι που αποκτούν αρκετές ομοιότητες. Στην βιολογία, συμβαίνει συνέχεια. Πάρτε για παράδειγμα τα δελφίνια και τους καρχαρίες. Και τα δύο είδη είναι θαλάσσιοι οργανισμοί, με παρόμοιο μέγεθος, που τρώνε ψάρια. Και τα δύο είδη έχουν παρόμοια είδη πτερυγίων, ουρές κλπ. καθώς και παρόμοιο σώμα.\nΩστόσο, οι καρχαρίες προήλθαν από τα ψάρια, ενώ τα δελφίνια εξελίχθηκαν από κάποιο τετράποδο θηλαστικό της ξηράς. Ο λόγος για τον οποίο έχουν αρκετά όμοια εμφάνιση είναι επειδή εξελίχθηκαν ώστε να είναι όσο το δυνατόν πιο αποτελεσματικά για ζωή σε θαλάσσιο περιβάλλον. Δεν υπήρξε ποτέ στάδιο που οι πρόγονοι των δελφινιών (που ήταν οι νεοφερμένοι) να είδαν τους καρχαρίες και να σκέφτηκαν Ω, κοίτα κάτι πτερύγια Δουλεύουν καταπληκτικά! Θα προσπαθήσω να βγάλω και εγώ μερικά!\nΜε τον ίδιο τρόπο, είναι αρκετά πιθανό να δείτε τα πρώτα γραφικά περιβάλλοντα στο FreeBSD και να αντικρίσετε τα FVWM και TWM και διάφορα άλλα απλοϊκά γραφικά περιβάλλοντα. Και μετά να δείτε τα μοντέρνα περιβάλλοντα όπως το Gnome, και το KDE με γραμμές εργαλείων, μενού και όμορφα εφέ Και ναι, είναι αλήθεια ότι πλέον μοιάζουν πολύ περισσότερο με τα Windows από ότι παλιότερα.\nΑλλά αν το θέσουμε έτσι, το ίδιο έχει συμβεί και με τα Windows: Τα Windows 3.0 δεν είχαν μπάρα εργασιών. Και μενού έναρξης; Ποιο μενού έναρξης;\nΠράγματι, το FreeBSD δεν είχε κανένα γραφικό περιβάλλον που να μοιάζει με τα σημερινά Windows. Αλλά ούτε και το λειτουργικό της Microsoft είχε. Τώρα έχουν και τα δύο. Τι μπορεί να μας πει αυτό;\nΜας λέει ότι οι προγραμματιστές και στα δύο στρατόπεδα έψαχναν να βρουν τρόπους για να βελτιώσουν το γραφικό περιβάλλον, και επειδή υπάρχει περιορισμένος αριθμός τρόπων που μπορεί να επιτευχθεί κάτι τέτοιο, ακολούθησαν παρόμοιες μεθόδους. Η ομοιότητα δεν αποδεικνύει ούτε υπονοεί απομίμηση. Αν το θυμάστε αυτό, θα μπορέσετε να αποφύγετε προβλήματα του τύπου #6.\nΠρόβλημα #7: Αυτή η Ιστορία με το FOSS.\nΑυτό πια και αν προκαλεί προβλήματα! Όχι επί της ουσίας: Το γεγονός ότι το λογισμικό είναι δωρεάν και ανοιχτό είναι θαυμάσιο και εξαιρετικά σημαντικό κομμάτι του όλου πράγματος. Αλλά η κατανόηση των διαφορών μεταξύ FOSS και εμπορικού λογισμικού αποδεικνύεται μεγάλο βήμα για πολλούς ανθρώπους.\nΈχουμε ήδη αναφερθεί σε κάποιες καταστάσεις που δημιουργούνται από αυτό: Άνθρωποι που νομίζουν ότι μπορούν να απαιτούν τεχνική υποστήριξη και παρόμοιες καταστάσεις. Αλλά μπορεί να πάει και αρκετά πιο μακριά από αυτό.\nΟ σκοπός της Microsoft είναι "Ένας υπολογιστής σε κάθε γραφείο" υπονοώντας φυσικά ότι ο υπολογιστής αυτός θα χρησιμοποιεί Windows. H Microsoft και η Apple πουλάνε λειτουργικά συστήματα και κάνουν το παν για να εξασφαλίσουν ότι το λειτουργικό τους θα χρησιμοποιείται από το μεγαλύτερο αριθμό ανθρώπων. Στην τελική ανάλυση, είναι επιχειρήσεις και σκοπός τους είναι το κέρδος.\nΚαι έπειτα υπάρχει το FOSS. Το οποίο, ακόμα και σήμερα, σχεδόν δεν έχει εμπορική χροιά.\nΤο FreeBSD δεν δημιουργήθηκε από κάποια εταιρία και δεν συντηρείται από ανθρώπους που έχουν κάποιο κέρδος από αυτό. Τα εργαλεία GNU δεν δημιουργήθηκαν από κάποια εταιρία και δεν συντηρούνται από ανθρώπους που κερδίζουν από αυτά. Το σύστημα X windows... η πιο συχνά χρησιμοποιούμενη έκδοση σήμερα είναι το xorg και μάλλον το ".org" σας λέει ότι χρειάζεται να ξέρετε. Προγράμματα για το desktop: Ίσως μας πείσετε ότι το KDE έχει κάτι εμπορικό αφού χρησιμοποιεί το σύνολο εργαλείων γνωστό ως Qt. Αλλά τα Gnome,Fluxbox, Enlightenment κ.λ.π. δεν έχουν εμπορικό σκοπό. Υπάρχουν άνθρωποι που πουλάνε το FreeBSD, αλλά είναι μάλλον η μειοψηφία.\nΗ αύξηση του αριθμού των χρηστών εμπορικού λογισμικού έχει απευθείας αντίκτυπο στην εταιρία που το δημιουργεί: τα κέρδη της αυξάνονται. Αυτό απλά δεν συμβαίνει με το FOSS: Η αύξηση του αριθμού των χρηστών δεν συνιστά κανένα άμεσο όφελος για τους προγραμματιστές FOSS. Υπάρχουν φυσικά έμμεσα οφέλη: Προσωπική περηφάνια. Αυξημένη πιθανότητα για εύρεση λαθών. Μεγαλύτερη πιθανότητα προσέλκυσης νέων προγραμματιστών. Πιθανώς μια ευκαιρία εύρεσης καλύτερης εργασίας, κ.ο.κ.\nΑλλά το FreeBSD δεν βγάζει λεφτά από το γεγονός ότι αυξάνεται το πλήθος των χρηστών του. Ο Richard Stallman δεν βγάζει λεφτά από την αύξηση χρήσης του λογισμικού GNU. Όλοι αυτοί οι servers που χρησιμοποιούν το OpenBSD και το OpenSSH δεν πληρώνουν τίποτα στο OpenBSD project. Και έτσι ερχόμαστε στο μεγαλύτερο πρόβλημα από όλα, όσο αφορά τους νέους χρήστες και το FreeBSD:\nΑνακαλύπτουν ότι δεν είναι επιθυμητοί.\nΟι νέοι χρήστες έρχονται στο FreeBSD αφού έχουν περάσει μεγάλο διάστημα χρησιμοποιώντας κάποιο λειτουργικό το οποίο αντιμετωπίζει ως πιο σοβαρές τις ανάγκες του χρήστη, και όπου "φιλικότητα προς το χρήστη" και "ο προσανατολισμός προς τις ανάγκες του χρήστη" θεωρούνται ιερές υποχρεώσεις. Και ξαφνικά βρίσκουν τους εαυτούς τους να χρησιμοποιούν ένα λειτουργικό το οποίο ακόμα βασίζεται σε αρχεία 'man', στη γραμμή εντολών, σε αρχεία ρυθμίσεων που πρέπει να αλλαχτούν με το χέρι, και στο Google για βοήθεια. Και όταν παραπονούνται, δεν υπάρχει κάποιος να τους παρηγορήσει ή να τους υποσχεθεί καλύτερα πράγματα: Τους δείχνουν απλώς την πόρτα.\nΑυτό φυσικά είναι μια υπερβολή. Αλλά, παρ'όλα αυτά είναι η πρώτη εντύπωση που σχηματίζουν πολλοί νεοφερμένοι στο FreeBSD - και που γρήγορα το εγκαταλείπουν.\nΜε ένα παράξενο τρόπο, το FOSS είναι στην πραγματικότητα ένα ιδιαίτερα εγωιστικό μοντέλο ανάπτυξης. Οι άνθρωποι δουλεύουν μόνο ότι θέλουν να δουλέψουν, όταν θέλουν να το δουλέψουν. Οι περισσότεροι δεν βλέπουν κανένα λόγο να κάνουν το FreeBSD πιο ελκυστικό σε αρχάριους τελικούς χρήστες: Κάνει ήδη ότι επιθυμούν αυτοί, έτσι γιατί να ενδιαφερθούν αν δεν δουλεύει για άλλους ανθρώπους;\nΤο FOSS έχει πολλές ομοιότητες με το ίδιο το Internet: Δεν πληρώνετε το συγγραφέα μιας web σελίδας/του λογισμικού για να την κατεβάσετε και να την διαβάσετε/εγκαταστήσετε . Η γρήγορη σύνδεση/το φιλικό περιβάλλον εργασίας δεν είναι ιδιαίτερης σημασίας για κάποιον που ήδη έχει γρήγορη σύνδεση/γνωρίζει πως να χρησιμοποιήσει το λογισμικό. Οι Bloggers/προγραμματιστές δεν χρειάζεται να έχουν πολλούς αναγνώστες/χρήστες για να δικαιολογήσουν την ύπαρξη του blog/κώδικα τους. Υπάρχουν αρκετοί άνθρωποι που κερδίζουν αρκετά χρήματα από αυτά, αλλά όχι με τον παλιομοδίτικο "Αυτό μου ανήκει και θα πρέπει να με πληρώσεις αν το θες" τρόπο που είναι γνωστός στις περισσότερες επιχειρήσεις. Γίνεται με την παροχή υπηρεσιών τεχνικής υποστήριξης/ηλεκτρονικού εμπορίου.\nΤο FreeBSD δεν ενδιαφέρεται για το μερίδιο του στην αγορά. Το FreeBSD δεν έχει πελάτες. Το FreeBSD δεν έχει μετόχους και δεν δίνει κάπου λογαριασμό. Το FreeBSD δεν δημιουργήθηκε για να βγάζει χρήματα. Το FreeBSD δεν έχει σκοπό να γίνει το πιο διάσημο και διαδεδομένο λειτουργικό στον πλανήτη.\nΤο μόνο που θέλει η κοινότητα του FreeBSD είναι να δημιουργήσει ένα πραγματικά καλό, με πλήρεις λειτουργίες και ελεύθερο λειτουργικό σύστημα. Αν αυτό έχει σαν αποτέλεσμα το FreeBSD να γίνει ένα απίστευτα διαδεδομένο λειτουργικό, θα είναι θαυμάσιο. Αν αυτό έχει ως αποτέλεσμα το FreeBSD να αποκτήσει το πιο φιλικό και εύχρηστο περιβάλλον εργασίας που δημιουργήθηκε ποτέ, θα είναι θαυμάσιο. Αν αυτό έχει ως αποτέλεσμα να γίνει το FreeBSD η βάση μιας βιομηχανίας πολλών δις δολαρίων, αυτό θα είναι θαυμάσιο.\nΘα είναι θαυμάσιο, αλλά δεν είναι εκεί το θέμα. Το θέμα είναι να γίνει το FreeBSD το καλύτερο λειτουργικό το οποίο μπορεί να φτιάξει η κοινότητα. Όχι για τους άλλους: Για τον εαυτό του. Οι συνήθεις απειλές ότι το "FreeBSD δεν θα διαδοθεί ποτέ στο desktop εκτός αν κάνει αυτό και αυτό" είναι απλώς άσχετες: Η κοινότητα του FreeBSD δεν προσπαθεί να καταλάβει την αγορά του desktop. Δεν τους ενδιαφέρει καθόλου αν είναι αρκετά καλό για να χρησιμοποιηθεί στο δικό σας desktop, όσο είναι τουλάχιστον αρκετά καλό για να παραμείνει στο δικό τους. Μπορεί να υπάρχουν κάποιοι που να φωνάζουν κατά της Microsoft και υπέρ του FreeBSD, και ίσως και κάποιοι που έχουν οικονομικό όφελος να υποστηρίζουν το αντίθετο, αλλά εξακολουθούν να είναι μειονότητες.\nΑυτό που θέλει η κοινότητα του FreeBSD είναι: ένα λειτουργικό το οποίο να μπορεί να εγκαταστήσει όποιος πραγματικά το θέλει. Έτσι, αν σκοπεύετε να μεταβείτε στο FreeBSD, πρώτα ρωτήστε τον εαυτό σας τι πραγματικά θέλετε.\nΑν θέλετε ένα λειτουργικό το οποίο δεν σας οδηγεί, αλλά σας δίνει τα κλειδιά και σας βάζει στη θέση του οδηγού, και αναμένει ότι ξέρετε τι να κάνετε: Βάλτε το FreeBSD. Θα πρέπει να αφιερώσετε κάποιο χρόνο για να το μάθετε και να το χρησιμοποιήσετε, αλλά όταν το κάνετε θα έχετε ένα λειτουργικό που μπορείτε να το κάνετε να σηκωθεί και να χορεύει.\nΑν απλώς χρειάζεστε τα Windows χωρίς όλα τα ανεπιθύμητα προγράμματα και τα προβλήματα ασφαλείας: Διαβάστε σχετικά με τις σωστές πρακτικές ασφαλείας. Εγκαταστήστε ένα σωστό firewall, ανιχνευτή κακόβουλων προγραμμάτων και πρόγραμμα anti-virus. Αντικαταστήστε τον ΙΕ με ένα πιο ασφαλή browser. Αναβαθμίζετε συχνά το σύστημα σας με τις τελευταίες ενημερώσεις ασφαλείας. Υπάρχουν αρκετοί άνθρωποι (μαζί με μένα) που χρησιμοποιούσαν Windows από την εποχή των 3.1 ως τα XP χωρίς ποτέ να μολυνθούν από ιούς ή κακόβουλα προγράμματα: μπορείτε να το κάνετε και εσείς. Μη βάλετε FreeBSD: Θα αποτύχει παταγωδώς σε αυτό που θέλετε να γίνει.\nΑν θέλετε την ασφάλεια και απόδοση ενός λειτουργικού βασισμένου στο Unix αλλά με πασίγνωστο περιβάλλον εργασίας και νοοτροπία προσανατολισμένη προς τον τελικό χρήστη: Αγοράστε ένα Apple Mac. Το OS X είναι θαυμάσιο. Αλλά μη βάλετε FreeBSD: Δεν θα κάνει αυτό που θέλετε.\nΔεν είναι μόνο το ερώτημα "Γιατί να θέλω το FreeBSD;". Είναι επίσης και το "Γιατί το FreeBSD να θέλει εμένα;"\nΑυτό το παράγωγο έργο είναι πνευματική ιδιοκτησία του Μανώλη Κιαγιά (C) 2008. Είναι μια μάλλον ελεύθερη απόδοση του πρωτότυπου Αγγλικού κειμένου (C) 2006 από τον Scott I. Remick. Αυτό με τη σειρά του βασίζεται στο πρωτότυπο κείμενο "Linux is NOT Windows" από τον Dominic Humphries. Μπορεί να διανεμηθεί υπό την άδεια Creative Commons License: Θα πρέπει να συμπεριληφθεί το URL http://linux.oneandoneis2.org/LNW.htm ως αναφορά στο αρχικό έργο.


Αυτοκτόνησε για να μην μείνει παράλυτος ο γιος του Μεσούτ Γιλμάζ; ~ Αnalysts for Change\nΑυτοκτόνησε για να μην μείνει παράλυτος ο γιος του Μεσούτ Γιλμάζ;\nΒρέθηκε νεκρός με μία σφαίρα στο κεφάλι\nΗ ανακοίνωση του Πανεπιστημίου Κεντ της Κωνσταντινούπολης αποκάλυψε το σοβαρό πρόβλημα υγείας από το οποίο έπασχε ο γιος του πρώην πρωθυπουργού της Τουρκίας - Πώς έμαθαν το τραγικό γεγονός οι γονείς του\nΜία συγκλονιστική αποκάλυψη που θα μπορούσε να ρίξει φως στα αίτια του θανάτου του Μεχμέτ Γιαβούζ Γιλμάζ, έκανε σε ανακοίνωσή του το Πανεπιστήμιο Κεντ της Κωνσταντινούπολης και στην οποία αναφέρεται το σοβαρό πρόβλημα υγείας από το οποίο έπασχε ο γιος του πρώην πρωθυπουργού της Τουρκίας. Ο 38χρονος ήταν μέλος της εκτελεστικής επιτροπής του Πανεπιστημίου Κεντ, το οποίο εξέδωσε ανακοίνωση για τον θάνατό του.\nΣύμφωνα με την ανακοίνωση ο Γιλμάζ έπασχε από επιληψία του κροταφικού λοβού και μετά από ορισμένες επιπλοκές που τον οδηγούσαν στην παράλυση η υγεία του επιδεινώθηκε. Είχε πιεστεί πολύ, δεν μπορούσε να αντέξι αυτήν την κατάσταση και έβαλε τέλος στη ζωή του. Εκφράζουμε τη βαθειά θλίψη μας για την απώλεια του αγαπημένου μας, Γιαβούζ Γιλμάζ. Θα θυμόμαστε πάντα, όσα έκανε για το πανεπιστήμιο μας»\nΣύμφωνα με την αστυνομία, ο γιος του πρώην Τούρκου πρωθυπουργού εντοπίστηκε από σωματοφύλακές του με μία σφαίρα στο κεφάλι και δίπλα του ένα όπλο Smith and Wesson, το οποίο ανήκε στον πατέρα του.\nΟι αρχές ανακοίνωσαν πως ο θάνατος του οφείλεται σε αυτοκτονία, χωρίς ωστόσο να αποκλείσουν εντελώς το ενδεχόμενο της δολοφονίας, τονίζοντας οι πιθανοί εκτελεστές του, να έστησαν το σκηνικό, ώστε να παρασύρουν την αστυνομία.\n«Μπήκαμε με τη βοήθεια ενός κλειδαρά το πρωί και βρήκαμε ένα όπλο δίπλα του», δήλωσαν οι σωματοφύλακες του στη μαρτυρία τους.\nΟ φίλος της οικογένειας Αμπντουραχίμ Αλμπαϊράκ μιλώντας σε δημοσιογράφους πριν την άφιξη του ζεύγους Γιλμάζ όταν ρωτήθηκε αν πρόκειται για αυτοκτονία το μόνο που δήλωσε ήταν «να μην συμβεί σε κανέναν τέτοιος θάνατος».\nΤουρκικά μέσα ενημέρωσης σημειώνουν ότι ο Γιλμάζ είχε χωρίσει με την επί τριετία σύντροφό του, την αθλητικογράφο Νεσέ Σαπμάζ, η οποία αφού χώρισαν έκανε σχέση με τον ηθοποιό Κιβάντς Τατλιτούγ.\nΔύσκολες ώρες για τον Μεσούτ Γιλμάζ\nΟ Μεσούτ Γιλμάζ έφτασε το βράδυ του Σαββάτου στην Τουρκία από τις ΗΠΑ όπου βρισκόταν μαζί με τη σύζυγό του.\nΟ πρώην πρωθυπουργός της Τουρκίας πήγε στο νοσοκομείο που βρισκόταν η σορός του γιου του και μετά από 45 λεπτά παραμονής αποχώρησε. Η σύζυγός του, ωστόσο, παρέμεινε στο νοσοκομείο καθώς ένιωσε αδιαθεσία από τη συγκίνηση.\nΣύμφωνα με τουρκικά ΜΜΕ το ζεύγος Γιλμάζ ενημερώθηκε για το χαμό του γιου τους όταν το αεροσκάφος που τους μετέφερε προσγειώθηκε στην Τουρκία καθώς οι πιλότοι που γνώριζαν την αλήθεια τους είπαν ότι ο Γιαβούζ είναι άρρωστος. Προκειμένου, μάλιστα, να μην μάθουν απότομα και από ξένους τη δυσάρεστη είδηση ο Μεσούτ Γιλμάζ και η σύζυγός του, οι πιλότοι είχαν διακόψει και την πρόσβαση στο Διαδίκτυο κατά τη διάρκεια της πτήσης.


Οι χαμηλότερες βάσεις εισαγωγής σε ΑΕΙ και ΤΕΙ ανά επιστημονικό πεδίο - alterinfo.gr\nΟι χαμηλότερες βάσεις εισαγωγής σε ΑΕΙ και ΤΕΙ ανά επιστημονικό πεδίο\nΜέσα από πίνακες παρουσιάζονται χαμηλότερες βάσεις εισαγωγής όπως αυτές διαμορφώθηκαν κατά τις φετινές πανελλήνιες εξετάσεις ώστε να ενημερωθούν γονείς, μαθητές και εκπαιδευτικοί. Εκτός από το τμήμα των ΑΕΙ και των ΤΕΙ με τη χαμηλότερη βάση εισαγωγής παρουσιάζουμε και τα 10 τμήματα γενικότερα που απαιτούσαν τα λιγότερα μόρια.\nΣτο πρώτο επιστημονικό πεδίο. Χαμηλότερη βάση: 6.916 μόρια\nΟι χαμηλότερες βάσεις εισαγωγής σημειώθηκαν σε ξενόγλωσσα τμήματα που έχουν όμως την ιδιομορφία ότι απαιτούν εξέταση σε ειδικό μάθημα και επίτευξη ελάχιστης βαθμολογίας 10. Τα τμήματα αυτά δεν διεκδικούνται από μεγάλο αριθμό υποψηφίων οπότε δεν εξάγονται και ασφαλή συμπεράσματα.\nΑν παραβλέψουμε τα ξενόγλωσσα τμήματα διαπιστώνουμε ότι η χαμηλότερη βάση εισαγωγής για το 1ο επιστημονικό πεδίο διαμορφώθηκε για τμήμα των ΑΕΙ στα 10.232 μόρια, αφού τόσα απαιτούνταν για την εισαγωγή στο τμήμα Ποιμαντικής και Κοινωνικής Θεολογίας στο Αριστοτέλειο Πανεπιστήμιο.\nΓια τα τμήματα των ΤΕΙ του 1ου πεδίου τη χαμηλότερη βάση την είχε το τμήμα Τεχνολόγων Περιβάλλοντος στη Ζάκυνθο που απαιτούσε για την εισαγωγή 6.916 μόρια. Από εκεί και περά κάτω από τα 10.000 μόρια είχαν αρκετά τμήματα των εκκλησιαστικών ακαδημιών.\nΒΑΣΗ ΓΕΝΙΚΗΣ ΣΕΙΡΑΣ\nΠΟΙΜΑΝΤΙΚΗΣ & ΚΟΙΝΩΝΙΚΗΣ ΘΕΟΛΟΓΙΑΣ (ΘΕΣΣΑΛΟΝΙΚΗ)\nΤΕΧΝΟΛΟΓΩΝ ΠΕΡΙΒΑΛΛΟΝΤΟΣ Τ.Ε. (ΖΑΚΥΝΘΟΣ) – ΣΥΝΤΗΡΗΣΗΣ ΠΟΛΙΤΙΣΜΙΚΗΣ ΚΛΗΡΟΝΟΜΙΑΣ Τ.Ε.\nΤα 10 τμήματα με τη μικρότερη βάση εισαγωγής στο 1ο πεδίο\n2ο επιστημονικό πεδίο. Χαμηλότερη βάση: 7.232 μόρια\nΣτο 2ο επιστημονικό πεδίο η χαμηλότερη βάση εισαγωγής για τμήμα των ΑΕΙ σημειώθηκε στο τμήμα Γεωγραφίας στο Πανεπιστήμιο Αιγαίου με έδρα τη Μυτιλήνη. Το εν λόγω τμήμα απαιτούσε για την εισαγωγή 7.584 μόρια. Όσον αφορά τα ΤΕΙ η μικρότερη βάση εισαγωγής διαμορφώθηκε στα 7.232 μόρια και αφορούσε το τμήμα Τεχνολογίας Αλιείας στο Μεσολόγγι.\nΤα 10 τμήματα με τη χαμηλότερη βάση εισαγωγής\nΧαμηλότερη βάση εισαγωγής: 10.928 μόρια\nΣτα 57 τμήματα του 3ου επιστημονικού πεδίου η χαμηλότερη βάση εισαγωγής για τμήμα των ΑΕΙ διαμορφώθηκε στα 11.710 μόρια καθώς τόσα απαιτούσε το τμήμα Επιστημών Τροφίμων και Διατροφής με έδρα τη Λήμνο. Για τα τμήματα των ΤΕΙ παραδοσιακά τη χαμηλότερη βάση την είχε η Νοσηλευτική των ΤΕΙ Αν.Μακεδονίας -Θράκης με έδρα το ακριτικό Διδυμότειχο.\n4ο επιστημονικό πεδίο. Χαμηλότερη βάση: 6.916 μόρια\nΣτο 4ο επιστημονικό πεδίο η χαμηλότερη βάση σημειώθηκε σε τμήμα της ακριτικής Ορεστιάδας και συγκεκριμένα σ το τμήμα Δασολογίας του Πανεπιστημίου Θράκης που απαιτούσε 8.207 μόρια. Πιο χαμηλή ήταν η βάση στο τμήμα Πλαστικών Τεχνών (8.008)του Πανεπιστημίου Ιωαννίνων το οποίο όμως απαιτούσε εξέταση σε ειδικό μάθημα. Όσον αφορά τα ΤΕΙ στο 4ο πεδίο υπάρχουν πολλά τμήματα με βάση κάτω από τα 7.500 μόρια όμως η χαμηλότερη βάση αφορούσε το τμήμα Τεχνολόγων Περιβάλλοντος-Συντήρησης Πολιτισμικής Κληρονομίας που είναι κοινό με το 1ο επιστημονικό πεδίο και είχε βάση 6.916 μόρια.\n5ο επιστημονικό πεδίο. Χαμηλότερη βάση 7.882\nΣτο 5ο επιστημονικό πεδίο τα περισσότερα τμήματα οδηγούν σε οικονομικά επαγγέλματα. Η χαμηλότερη βάση εισαγωγής για ακόμη μια χρονιά σημειώθηκε στο τμήμα Οργάνωσης και Διαχείρισης Αθλητισμού που βρίσκεται στη Σπάρτη. Για την εισαγωγή στο εν λόγω τμήμα των ΑΕΙ απαιτούνταν 9.307 μόρια. Όσον αφορά τα ΤΕΙ σε απόλυτα νούμερα τα 4.215 μόρια ήταν η χαμηλότερη βάση εισαγωγής για το τμήμα Τουριστικών Επιχειρήσεων Ηγουμενίτσας το οποίο όμως απαιτούσε εξέταση σε ειδικό μάθημα. Από τα τμήματα που δεν απαιτούσαν εξέταση σε ειδικό μάθημα τη χαμηλότερη βάση την είχε το τμήμα Διοίκησης Επιχειρήσεων – Τοπικής Αυτοδιοίκησης στην Καλαμάτα με 7.882 μόρια.\nΔΙΟΙΚΗΣΗΣ ΕΠΙΧΕΙΡΗΣΕΩΝ ΚΑΙ ΟΡΓΑΝΙΣΜΩΝ (ΚΑΛΑΜΑΤΑ) – ΤΟΠΙΚΗΣ ΑΥΤΟΔΙΟΙΚΗΣΗΣ\nΚαλόγηρος Βασίλειος, Επιστημονικός Υπεύθυνος Employ


ΨΙΤ...: Ποιον να πιστέψω...\nΑλλά εγώ τώρα αναρωτιέμαι, και σας παρακαλώ διορθώστε με αν κάνω λάθος. Αναρωτιέμαι νομίζω λογικά και με το μυαλουδάκι που μου έδωσαν:\nΠώς γίνεται να χρωστάνε όλοι;\nΠοιος χρωστάει σε ποιον; Οι κυβερνήσεις στις τράπεζες και οι τράπεζες πού χρωστούν;\nΠοιοι είναι αυτοί που δεν χρωστάνε σε κανέναν εφόσον με τη ριμάδα τη λογική τη δική μου κάποιοι πρέπει να δανείζουν για να υπάρχουν οι δανειζόμενοι/χρεωμένοι;\nΒρε παιδιά για σκεφτείτε το λίγο πιο σοβαρά. Μήπως μας κοροϊδεύουν με μια παγκόσμιας κλίμακας επιβολή αφέλειας αφού μας λένε ότι όλες οι χώρες χρωστάνε! Και μη νομίσετε προς στιγμή ότι η Κίνα ή η Ινδία δεν χρωστάνε!! Μη νομίσετε ότι η Αυστραλία που ακόμη δεν έχει κλονιστεί συθέμελα από τις ραδιουργίες των τραπεζών δεν χρωστάει. Ούτε να νομίσετε ότι η Αγγλία, η Γερμανία, η Γαλλία κ.ά. χώρες των G20 δεν χρωστούν.\nΆρα γεννάται το εξής ερώτημα: Εφόσον χρωστάνε σχεδόν όλοι και ο ένας στον άλλο γιατί δεν εξαλείφουν τα χρέη μεταξύ τους για να ησυχάσουμε κι εμείς λιγάκι από την παγκόσμια διασυρόμενη και πολύγλωσση κινδυνολογία του κάθε βλάκα που θέλει να το παίξει χρηματιστής και οικονομολόγος;\nΜήπως μας οδηγούν σε κάποια άλλη κατεύθυνση και αυτό είναι το πρώτο στάδιο της μεταρρύθμισης έτσι ώστε να καταπιούμε ευκολότερα το χάπι της παγκοσμιοποίησης; Της παγκοσμιοποίησης που αντί να την καταπιούμε εμείς θα μας καταπιεί αυτή και θα μας αφανίσει στην ασημότητα, στην απολίτιστη και ρομποτική μας ύπαρξη, στην ισοπέδωση των αξιών και παραδόσεών μας;\nΜήπως, λέω μήπως, θα μας φτάσουν σε τέτοιο σημείο όπου θα προσπαθήσουν να σημάνουν ακόμη έναν θανάσιμο κίνδυνο για να μας φέρουν στο αμήν να δεχτούμε μια παγκόσμια διακυβέρνηση που δεν θα χρωστάει κανείς σε κανέναν εφόσον θα γίνουμε όλοι ίδιοι... για να σωθούμε;\nΑυτό είναι το δικό μου ερώτημα βρε παιδιά, κι αν κάνω μεγάλο λάθος συγχωρέστε με... μάλλον λίγο από εκείνο μου έδωσε.\n...θα πρέπει να μη χωνεύει κανένας την πατρίδα μας, για να μας φτάσουν σε τόσο χαμηλό "επίπεδο" μόνο και μόνο για να "ψηλώνουν" αυτοί... Ιάκωβέ μου, άσε τις "τελειούλες μου" (.....) να συμπληρώνουν τα υπόλοιπα,\nκαι σε ασπάζομαι...\nΕδώ, το μεγάλο "πτωχό" αφεντικό!!!!!!!!!!!! συντόμως θα μας επισκευθεί στη ΝΥ... για να του μαζέψουν εκατομμύρια οι δικοί του, για την επομένη θητεία του!!!!!!\nΤι λες τώρα;;;;;;;;;\nΚάπου δεν μας τα λένε καλά. Κάπου κάποιοι φάγανε και τρώνε και θα τρώνε γαντζωμένοι πάνω στην πλάτη μας. Θα τρώνε από τη δική μας δημιουργία, θα τρώνε από τον ιδρώτα μας, θα τρώνε μέχρι να μας αποτελειώσουν...\nΣ' ευχαριστώ για το μήνυμα


Δημοσιεύθηκε : Δευτέρα, 09 Ιουνίου 2014 13:59\nΒγαίνεις έξω, περνάς καλά! Βέβαια, πάλι σκέφτεσαι πως κάτι λείπει, πως θα μπορούσε να ‘ναι καλύτερα και η νύχτα τελειώνει… Ξαπλώνεις και φαντάζεσαι αυτά που σου λείπουν, αυτά που περιμένεις. Έρχονται και άλλες νύχτες,αλλά καμία δεν είναι σαν αυτή που πέρασε, που είναι μια ανάμνηση τώρα, και έτσι σαν ανάμνηση την εκτιμάς και ας μην το έκανες όταν την ζούσες, όταν πίστευες πως κάτι ακόμα θα συνέβαινε και θα γινόταν τέλεια. Και η ζωή συνεχίζεται, και ο κύκλος συνεχίζεται, και εσύ μαθαίνεις.\nΓελάς, φλερτάρεις, συζητάς, αλλά δεν σε αγγίζει τίποτα, δεν κρατάς τίποτα δικό σου και νομίζεις πως ζεις, πως ξέρεις. Περνάς, σε γενικές γραμμές, καλά άλλωστε. Υπάρχει και ο έρωτας, λες, και συνεχίζεις, πότε ζώντας, πότε φυτοζωώντας, αλλά συνεχίζεις. Η αλήθεια όμως έρχεται πάντα…\nΞαφνικά συνειδητοποιείς πως δεν έχεις κρατήσει τίποτα, πως όλα ήταν περαστικά. Ξαφνικά δεν ξέρεις ποιός είσαι, ξέρεις μόνο το όνομα σου. Ξαφνικά κενό, κομμάτι ξένο, και όμως πηγάζει από ‘σενα. Έπειτα σκέφτεσαι, "τόσο καιρό τι"; Αφού περνούσες καλά, ένιωθες δύναμη, κάτι μοναδικό. Αποκλείεται λες να ήταν όλα ψεύτικα. Αλλά αληθινά και σταθερά είναι αυτά που κρατάς για σένα, είναι ο χρόνος που περνάς μόνος σου, που μαθαίνεις και αγαπάς εσένα.\nΌλα αλλάζουν λοιπόν, σαν να ήσουν τυφλός και βρήκες το φως σου, και βλέπεις, και καταλαβαίνεις. Καταλαβαίνεις πως κανένας δεν μπορεί να σε πληγώσει όπως ο ίδιος σου ο εαυτός, όπως εσύ… Τρομάζεις στην αρχή γιατί σε άφησες μόνο. Και σιγά σιγά αρχίζεις, χτίζεις με γερά τούβλα και μαθαίνεις. Μαθαίνεις εσένα. Δεν περιμένεις κάποιον να σε συναρπάσει, συναρπάζεσαι από εσένα, από αυτό που είσαι, το αληθινό, το ακατέργαστο, που δεν το ήξερες και δεν το αγαπούσες.\nΠαθιάζεσαι, αρχίζεις να κάνεις πράγματα που πραγματικά γουστάρεις και κάπως έτσι γεμίζεις. Κάπου εκεί σταματάς να περιμένεις το καλύτερο που θα έρθει, γιατί απλά ζεις το καλύτερο τώρα. Γιατί όταν είσαι γεμάτος, γεμίζουν όλα γύρω σου, γιατί όταν αγαπάς εσένα, αγαπάς και άλλους, γιατί όταν ξέρεις εσένα, ο κόσμος φαίνεται πιο εύκολος. Έτσι αρχίζουν όλα, ο έρωτας, η ευτυχία, η χαρά, η ζωή. Μέσα από εσένα, για εσένα, για τους άλλους.


Fadomduck2: -ΗΡΘΕ ΤΟ ΤΕΛΟΣ ΤΗΣ ΕΡΓΑΤΙΚΗΣ ΤΑΞΗΣ; #4\n-ΗΡΘΕ ΤΟ ΤΕΛΟΣ ΤΗΣ ΕΡΓΑΤΙΚΗΣ ΤΑΞΗΣ; #4\nΑυτό που κάνει τους εργάτες πρωτοπόρους είναι η ίδια η ιστορία μαζί με τους οικονομικούς, πολιτικούς και οργανωτικούς νόμους του καπιταλιστικού συστήματος. Όσο θα υπάρχει το κεφάλαιο η κοινωνική δύναμη που κάνει το κεφάλαιο να αυξάνεται δεν θα εξαφανιστεί. Χωρίς παραγωγική εργασία δεν υπάρχει υπεραξία και κέρδος για τα αφεντικά. Σε αυτόν τον πλανήτη υπάρχουν περίπου ένα δισεκατομμύριο εργατικές οικογένειες που είναι οι σύγχρονοι νεκροθάφτες του συστήματος των πολυεθνικών και του μέγιστου κέρδους. Όπως λένε οι Μαρξ και ο Ένγκελς στο Κομμουνιστικό Μανιφέστο αποτελούν το κίνημα της πλειοψηφίας: «όλα τα προηγούμενα κινήματα ήταν της μειοψηφίας ή προς όφελος μιας μειοψηφίας. Το προλεταριακό κίνημα είναι το αυτοτελές κίνημα της τεράστιας πλειοψηφίας προς όφελος της τεράστιας πλειοψηφίας. Το προλεταριάτο, το κατώτερο στρώμα της σημερινής κοινωνίας, δεν μπορεί να σηκωθεί, δεν μπορεί να ανυψωθεί χωρίς να τιναχτεί στον αέρα όλο το εποικοδόμημα των στρωμάτων που αποτελούν τη σημερινή κοινωνία». \n Β.Ι. Λένιν, Ιμπεριαλισμός, το ανώτατο στάδιο του καπιταλισμού, Σύγχρονη Εποχή σελ 148. Πηγή: Διάσκεψη του ΟΗΕ για το Εμπόριο και την Ανάπτυξη, Έκθεση για το εμπόριο και την ανάπτυξη 2010. Σημείωση: σε αυτή την έρευνα η απασχόληση στην παραγωγή (μεταποίηση) είναι μόνο ένας μέρος της απασχόλησης στη βιομηχανία. Πηγή: Ευρωπαϊκή Επιτροπή, Ευρωπαϊκή κοινωνική στατιστική, αποτελέσματα έρευνας για το εργατικό δυναμικό το 2002, έκδοση του 2003. Για αριθμούς σε παγκόσμια κλίμακα: DeonFilmer, Εκτίμηση του κόσμου στο χώρο εργασίας, Παγκόσμια τράπεζα 1995.\nΑναρτήθηκε από TRASH στις 1:30 π.μ.\nΑνώνυμος 12 Δεκεμβρίου 2015 - 10:19 π.μ.\nΣυγχαρητηρια στην Αγκαρα και σε εσενα για τις Αναρτησεις. Ο Σοσιαλισμος ειναι παντα επικαιρος και ζωντανος παρα την ολοκληρωση τις Αντεπαναστασης το 1991 και την λασπη που ριξανε οι εχθροι που ηρθανε ντυμενοι φιλοι........Ο Τροχος της ιστοριας δεν σταματαει ποτε. ΟΙ Εργατες πρεπει να ειναι οργανωμενοι στους χωρους δουλειας και ειναι πολυ βασικο αυτο. Και παλι μπραβο. ΠΑΝΑΓΙΩΤΗΣ\nTRASH 12 Δεκεμβρίου 2015 - 10:56 π.μ.\nΤο Α και το Ω είναι αυτό\nΑνώνυμος 12 Δεκεμβρίου 2015 - 11:19 π.μ.\nΜα εκει ακριβως ειναι που χτυπανε παντα τα παιδια..... Απο το 1986 και μετα με Φραξιονισμο διαλυανε τις Κ.Ο τις εργατικες και στελνανε το κοσμο στις συνοικιες. Ητανε η εποχη που εβραζε το τοπιο........ΠΑΝΑΓΙΩΤΗΣ\nΑνώνυμος 23 Δεκεμβρίου 2015 - 1:19 π.μ.\nΑν έχω καταλάβει καλά: Οι νέες τεχνολογίες, οι ευέλικτες μορφές εργασίας, οι χαμηλοί μισθοί αξιοποιούνται από τους καπιταλιστές, ώστε ενώ μικροοικονομικά η δικιά τους επιχείρηση να έχει περισσότερο κέρδος, συνολικά η οικονομία να συρρικνώνεται. Η συρρίκνωση συμβαίνει επειδή οι εργάτες λόγω ανεργίας,χαμηλών μισθών κλπ αδυνατούν να αγοράσουν την τεράστια ποσότητα προίοντων που παράγονται(και άρα οι καπιταλιστές δεν επανεπενδύουν κλπ). Μ'αυτή την έννοια μειώνεται η υπεράξια που αντλούν απο την εργατική τάξη. Δεν μπορώ να αντιληφθώ διαφορετικά την έννοια της υπεραξίας παρα μόνο στο πλαίσιο παραγωγή-πώληση-αγορά του προοίοντος. Δηλαδή σε μία κοινωνία που είναι σχεδόν πλήρως αυτοματοποιημένη η βιομηχανία, ακομά και οι μεταφορές και η αποθήκευση γίνονται από ρομποτ, αλλά ταυτόχρονα ανθούν οι υπηρεσίες, οι καπιταλιστες δεν μπορούν να βγάλουν κέρδος; Από την άποψη ότι τη υπεραξία την παράγει η παραγωγική εργασία δεν μπορούν. Αν όμως η μεγάλη πλειοψηφία δουλεύει στην πληροφορική κλπ δεν θα μπορεί να αγοράζει τα παραγώμενα προϊόντα και άρα η οικονομία να λειτουργεί κανονικά χωρις εργάτες;\nΜπορεί να λέω και χονδροειδής βλακείες, μην με κράξεις.\nTRASH 23 Δεκεμβρίου 2015 - 10:28 π.μ.\nΌχι, η οικονομία δεν μπορεί να δουλέψει χωρίς εργάτες, αφού το κέρδος προκύπτει από την δική τους απλήρωτη εργασία. Τα ρομπότ, όμοια με τις μηχανές πρέπει να τα αγοράσεις, να κάνεις απόσβεση κεφαλαίου, να πάρεις νέα, κ.ο.κ.\nΑς έχουμε στο μυαλό μας πως δεν δουλεύουν οι μηχανές αλλά οι άνθρωποι. Οι μηχανές (ακόμη και οι πιο εξελιγμένες) εκείνο που μπορούν να κάνουν είναι να αυξήσουν την παραγωγικότητα της ανθρώπινης εργασίας. Η μηχανή εξάλλου πληρώνεται προκαταβολικά, ενώ ο εργάτης ΜΕΤΑ την προσφορά της εργασίας του, εξού και του αποσπάται υπεραξία.\nΕδώ είναι το σημείο-κλειδί.


15 Ιανουαρίου 2016 15 Ιανουαρίου 2016 από nikos Adamopoulos\n“ΑΣΠΡΑ ΓΙΛΕΚΑ” ΜΟΝΟ ΓΙΑ ΤΟ ΜΑΖΙΩΤΗ ΚΑΙ ΤΟ ΡΩΜΑΝΟ!\nΟ ΕΙΣΑΓΓΕΛΕΑΣ ΓΡΗΓΟΡΗΣ ΠΕΠΟΝΗΣ ΞΑΝΑΧΤΥΠΑ ΜΕ…ΣΤΡΑΚΑΣΤΡΟΥΚΕΣ.\nΗ ΔΙΚΤΑΤΟΡΙΑ ΚΑΛΑ ΚΡΑΤΕΙ ΣΤΗΝ ΤΟΥΡΚΙΑ.\n“ΚΑΛΟΣ ΑΝΤΡΑΣ , Ο ΝΕΚΡΟΣ, ΠΡΟΣΦΥΓΑΣ ΑΝΤΡΑΣ”\n1. ΕΡΧΕΤΑΙ ΣΤΟ ΦΩΣ ΣΤΑΔΙΑΚΑ Η ΑΛΗΘΕΙΑ\nΑποκάλυψη: Η ΕΥΠ φρουρούσε το Νομισματοκοπείο για να μην κάνει «ντου» ο Λαφαζάνης\n΄Οσοι παρακολουθούν τα κείμενά μας εδώ, ξέρουν ήδη για την είσοδο των “δραχμιστών” στο Νομισματοκοπείο από τις 19 Φλεβάρη 2015. Σχεδόν πριν ένα χρόνο (παρά ένα μήνα), είμαστε ο μόνοι που είχαμε αποκαλύψει τις κινήσεις των δραστών και την εισβολή τους στο κτίριο του Χολαργού με το κειμενό μας “ΤΟ ΠΛΑΝΟ Β΄. ΠΛΗΡΟΦΟΡΙΑ «ΒΟΜΒΑ»!\nΟι βιομηχανίες παραπληροφόρησης, συγκεκριμένα το “Συγκρότημα Ψυχάρη” παλιότερα και σήμερα ο γνωστός θορυβοποιός ιστότοπος Tvxs.gr, μετά τις προχτεσινές “αποκαλύψεις” Στουρνάρα στο μίσθαρνο παραπληροφορητή Αλέξη Παπαχελά για το ίδιο θέμα, αφού ξεσήκωσαν ξεδιάντροπα την είδηση από το σάιτ μας και την αναδημοσίευσαν σχεδόν αυτολεξεί χωρίς αναφορά στην πηγή, παρουσιάζουν το θέμα, ως εξαιρετικά ενδιαφέρον και φυσικά ως δική τους…αποκλειστικότητα.\nΔεν είναι βέβαια αυτό που μας πειράζει. Η τεράστια διαφορά της ιστορικής δημοσιογραφίας, που υπηρετούμε εμείς από την εμπορική δημοσιογραφία εκείνων, έγκειται ακριβώς σ΄αυτό. Η δεύτερη για καθαρά κερδοσκοπικούς σκοπούς και με μοναδικό ισχυρό βραχίονα το τρίπτυχο “αίμα-σπέρμα-θέ(α)μα, δε διστάζει να κλέψει,να παραποιήσει-χαλκεύσει την είδηση, να γκεμπελίζει ανερυθρίαστα. Χιλιοειπωμένα πράγματα εδώ. ΄Αλλα όμως είναι τα ερωτήματα που προκύπτουν από την πρόσφατη ανακίνηση του θέματος:\nΓιατί διάλεξαν αυτή την ώρα να “ξαναζεστάνουν τη σούπα” το δίδυμο Στουρνάρα-Παπαχελά; Τί έχουν κατά νου; Για καλό σκοπό πάντως δεν είναι. “Φοβού τους Δαναούς..”.\nΑπό το Φλεβάρη του 2015 που κάναμε την αποκάλυψη γι΄αυτό το ζήτημα, καλέσαμε για την άμεση διερεύνησή του τις πολιτικές δυνάμεις τις χώρας να μιλήσουν. Δεν το έκαναν. Ακόμα και σήμερα δεν τολμούν οι πολιτικοί να βγουν και να καταδικάσουν το πραξικόπημα που ετοίμαζε η τριάδα Λαφαζάνη-Βαρουφάκη-Κωνσταντοπούλου. Τί φοβούνται ή τί θέλουν να αποκρύψουν;\nΟύτε της ελληνικής δικαιοσύνης “ίδρωσε το αυτί” όλο αυτό το διάστημα. Μιλάμε για πραξικόπημα που σχεδίασαν συγκεκριμένα πρόσωπα για την κατάλυση της ελληνικής δημοκρατίας. Και δεν κινήθηκε ούτε κινείται κανείς εισαγγελέας. Πότε θα αντιληφθούν πως δεν μπορούν να κυνηγάνε μόνο το Μαζιώτη για τρομοκρατία και απόπειρα κατάλυσης του κράτους,όταν οι πραγματικοί τρομοκράτες,που επεδίωξαν την κατάλυση της ελληνικής δημοκρατίας ,κυκλοφορούν ακόμα εκεί έξω ελεύθεροι;\nΗ βιομηχανία παραπληροφόρησης έχει τους λόγους της να ψεύδεται. Κι εμείς τους δικούς μας να την ξεμπροστιάζουμε και να επαναφέρουμε στο κέντρο τους, όσα εκείνοι μετακινούν στην περιφέρεια. ΄Εχουμε λοιπόν και λέμε: α. Η καρδιά του εγκλήματος που διέπραξε ο Λαφαζάνης με την παρέα του, χτυπά στη Μόσχα. Εκεί επεξεργάστηκαν το σχέδιο ανατροπής του πολιτεύματος σε ξένα κέντρα και συγκεκριμένα υπό τις διαταγές του δικτάτορα Πούτι .β. Δεν επιχείρησε να μπει στο Νομισματοκοπείο ο Λαφαζάνης. Μπήκε ήδη πριν από τις 19 Φλεβάρη 2015 και ερεύνησε αν υπάρχουν “μήτρες”, χαρτί και ό,τι σχετικό απαιτούσε η επανακυκυκλοφορία της δραχμής. γ.Το σχέδιο δεν ήταν εν γνώσει το νόμιμου πρωθυπουργού της χώρας και το “κλαμπ των δραχμιστών” έδρασε συνωμοτικά, παράπλευρα, παρακρατικά. δ. ΄Ολο το πρόγραμμα και τα σχέδια κατάλυσης του πολιτεύματος ακυρώθηκαν, όχι γιατί υπήρξε κάποια αντίδραση από την κυβέρνηση ή άλλες πολιτικές δυνάμεις στη χώρα, αλλά γιατί ο δικτάτορας Πούτιν, ύστερα από ισχυρές πιέσεις του ΝΑΤΟ, εγκατέλειψε τους συνωμότες και έδιωξε κλωτσηδόν από τη Μόσχα την ομάδα Λαφαζάνη.\nΑυτά είναι τα εγκλήματα που διέπραξαν οι πραξικοπηματίες και γι΄αυτά ακριβώς τα συγκεκριμένα εγκλήματα όφειλε και οφείλει η δικαιοσύνη να κινήσεις διώξεις. Σήμερα, ο Παναγιώτης Λαφαζάνης, ο Γιάννης Βαρουφάκης και η Ζωή Κωνσταντοπούλου έπρεπε να βρίσκονται στα τζιπ της αντιτρομοκρατικής με “άσπρα γιλέκα” και να μεταφέρονται από ανακριτή σε ανακριτή κι από εισαγγελέα σε εισαγγελέα. ΄Οταν είναι να κάνουν τζέρτζελο και πανηγύρια, στήνουν τέτοιες παραστάσεις για “ψύλλου πήδημα”. Κουβαλάνε κάμερες, κάνουν σαματά, παίζουν θέατρο με μαύρες μάσκες, πολυβόλα, βαριά οχήματα να τρέχουν στους δρόμους. Κι όλα αυτά γιατί ο Νίκος Μαζιώτης, ας πούμε, απείλησε πως θα ανατρέψει το καθεστώς ή γιατί ο Νίκος Ρωμανός λήστεψε την τράπεζα στο Βελβεντό Κοζάνης! Κι αυτοί που πράγματι έφτασαν μια ανάσα πριν από την ανατροπή του πολιτεύματος, που διέπραξαν πραγματικά εγκλήματα κατά της χώρας, σήμερα όχι μόνο δεν είναι στη φυλακή, αλλά παριστάνουν τους σωτήρες, δίνουν διαλέξεις και συνεντεύξεις και παριστάνουν πως δε γνωρίζουν τίποτα για το “φόνο”!\nΑισχρό κράτος, αισχροί θεσμοί,απίστευτη ανηθικότητα και σαπίλα παντού. Να βάλουμε πλάτη να τους διώξουμε. Πρώτα να τους ταυτοποιήσουμε δημόσια. Και τους δράστες και εκείνους που τους συγκαλύπτουν. Να ανοίξουμε πόλεμο μαζί τους. Ουδείς είναι στο απυρόβλητο. Και θα ηττηθούν. ΄Οποιος έχει το δίκιο και την αλήθεια με το μέρους του ούτε φοβάται ούτε νικάται. Δίδαγμα από την ακένωτη σοφία της Ιστορίας.\n2. Στη Βουλή οι καταγγελίες της Βίκυς Σταμάτη: Ο Γιώργος Παπανδρέου είχε ζητήσει από τον Ακη Τσοχατζόπουλο 3 εκατ. ευρώ\nΥπενθυμίζεται πως οι καταγγελίες για τον πρώην πρωθυπουργό και πρώην πρόεδρο του ΠΑΣΟΚ έγινα από την κα Σταμάτη αμέσως μετά την απόδραση και την επιστροφή της στο Δαφνί. Συγκεκριμένα οι καταγγελίες έγιναν όταν κλήθηκε η κ. Σταμάτη από τον Εισαγγελέα Γρηγόρη Πεπόνη να καταθέσει στο πλαίσιο της προκαταρκτικής έρευνας που διενεργούσε για τις συνθήκες απόδρασής της από το Δαφνί. Η κα Σταμάτη υποστηρίζει πως οι καταγγελίες της στηρίζονται σε αφηγήσεις- εκμυστηρεύσεις του συζύγου της Ακη Τσοχατζόπουλου, αλλά και σε τηλεφωνικές συνομιλίες του που είχε ακούσει.\nΟ Γιώργος Παπανδρέου, κατά τη δική μας ιστορική άποψη, έχει τη λιγότερη ευθύνη για ό,τι συνέβη στη χώρα μετά το 2008. Ο “μαφιόζος” πολιτικά Κώστας Καραμανλής και το κυβερνητικό επιτελείο του, που ευθύνονται ΑΠΟΚΛΕΙΣΤΙΚΑ για τη χρεοκοπία της χώρας, πέταξαν στο Γιώργο Παπανδρέου την “καυτή πατάτα” .Και ο τελευταίος “έτρεχε και δεν έφτανε” από την ώρα που ανάλαβε να στρίψει το τιμόνι, για να γλυτώσει το “καράβι” από τα βράχια που πήγαινε ολοταχώς!\nΑν για κάτι έχουμε να κατηγορήσουμε τον τ. πρωθυπουργό για την περίοδο της κρίσης που χρημάτισε πρωθυπουργός , είναι γιατί προκήρυξε ένα εγκληματικής (και ανόητης) επινόησης δημοψήφισμα,που κόντεψε να τινάξει τότε τη χώρα στον αέρα. Δε στάθηκε στο ύψος των περιστάσεων ο Γιώργος Παπανδρέου. Υποχώρησε κι αυτός και ενδιαφέρθηκε για το μικροκομματικό του συμφέρον. Θέλησε να κερδίσει όλη τη δόξα και τελικά …”έχασε και τ΄αυγά και τα καλάθια”.\nΤώρα, με το σενάριο που ανέσυραν από το συρτάρι από παλιότερες καταγγελίες της Βίκης Σταμάτη, έχουμε να επισημάνουμε τα εξής:\n1. Πίσω από όλη αυτή την Ιστορία, βρίσκεται πάλι ο παλιός, οικονομικός εισαγγελέας Γρηγόρης Πεπόνης, ορκισμένος διώκτης του Γιώργου Παπανδρέου, που την περίοδο που ήταν αρμόδιος οικονομικός εισαγγελέας, αντί να κυνηγάει τον Κώστα Καραμανλή για αντιπερισπασμό (και άγνωστο για ποιο άλλο λόγο) τα έβαλε με το Γ. Παπανδρέου, ο οποίος όπως είπαμε κλήθηκε να “βγάλει τα κάστανα από τη φωτιά” που είχε ανάψει ο Κ. Καραμανλής. ΄Εχει καταντήσει ψυχαναγκασμός και μανία του Γρηγόρη Πεπόνη αυτό το κυνηγητό που έχει εξαπολύσει εναντίον του Γ. Παπανδρέου και ιστορικά έχει αμετάκλητα καταδικαστεί.\n2. Οι καταγγελίες που έκανε η Βίκη είναι…ήξεις αφήξεις. “‘Ακουσα, μου είπαν, υπέθεσα”. Δεν μπορεί να σταθεί τέτοια κατηγορία με τέτοιο μάρτυρα.\n3. Η Βίκη Σταμάτη είναι αποδεδειγμένα μια άρρωστη γυναίκα. Και την έκλεισαν τόσο καιρό φυλακή, γιατί αυτό εξυπηρετούσαν τότε οι σκοπιμότητες. Θα μπορούσε να κάνει και να πει τα πάντα για να αποφυλακιστεί και να πάει στο παιδί της. Δεν αποκλείεται όλο αυτό το σενάριο τώρα να είναι υπαγορευμένο και η ίδια να χειραγωγήθηκε. Είπε ό,τι της είπαν, με αντάλλαγμα την αποφυλάκισή της.\n4. Με χιλιάδες τρόπους θα μπορούσε ο Γιώργος Παπανδρέου, αν ήταν του… “σωματείου Τσοχατζόπουλου” να πάρει εκατομμύρια. Αφού μπορούσε να τα παίρνει ο ΄Ακης, πόσο μάλλον ο ίδιος ο Γιώργος που είχε περισσότερες και πιο υπεύθυνες θέσεις από τον Τσοχατζόπουλο.\n5. Ο Γρηγόρης Πεπόνης θα πρέπει κάποια στιγμή να απολογηθεί για όλο αυτό το ανήθικο παιχνίδι που είναι μπλεγμένος. Και να αποκαλύψει ποιοι και γιατί τον καθοδηγούν.\n3. Τουρκία: Συνελήφθησαν 12 διανοούμενοι που ζήτησαν τον τερματισμό των αμφιλεγόμενων επιχειρήσεων\nΜε εντολή εισαγγελέα, 12 πανεπιστημιακοί συνελήφθησαν την αυγή ενώ βρίσκονταν στα σπίτια τους και τέθηκαν υπό προσωρινή κράτηση στο Κοτζάελι, στη βορειοδυτική Τουρκία, στο πλαίσιο έρευνας που ξεκίνησε σε βάρος τους για “προπαγάνδα υπέρ της τρομοκρατίας” και “προσβολή των θεσμών και της Τουρκικής Δημοκρατίας”, μετέδωσε το φιλοκυβερνητικό πρακτορείο ειδήσεων Ανατολή.\n“Αυτή η ορδή των πανεπιστημιακών έχει καταφανώς ευθυγραμμιστεί με την τρομοκρατική οργάνωση (σ.σ. το PKK) και έβγαλε το μίσος της στον τουρκικό λαό”, σημείωσε ο πρόεδρος Ερντογάν σε ομιλία του στην Άγκυρα.\n“Αυτοί οι αυτοαποκαλούμενοι διανοούμενοι (…) είναι σκοτεινά πρόσωπα που δεν έχουν κανέναν σεβασμό για την πατρίδα τους”, συνέχισε, κατηγορώντας τους για “προδοσία”.\nΟ φανατικός Ισλαμιστής και συνεργάτης των Τζιχαντιστών δικτάτορας Ερντογάν, έχει χάσει πια κάθε μέτρο. Σκοτώνει, φυλακίζει, δικάζει, συκοφαντεί, όποιον αντιτίθεται στα σχέδιά του ή απλώς έχει διαφορετική άποψη από εκείνον. Η Τουρκία σήμερα είναι ξανά μια δικτατορία. “Κοινοβουλευτική”.\nΚαι το χειρότερο. Η χώρα είναι η βάση και το κρησφύγετο της Ισλαμικής τρομοκρατίας.Εδώ βρίσουν καταφύγιο, εξάσκηση και πλήρη κάλυψη οι λογής τρομοκράτες του Ισλάμ.Από τα εδάφη της Τουρκίας φεύγουν για να σπείρουν τον τρόμο στην Ευρώπη. Και οι αρχές της χώρας, καθ΄υπόδειξη του Ερντογάν “ποιούνται την νήσσαν” .Κάνουν πως δεν καταλαβαίνουν ποιοι φεύγουν κάτω από τη μύτη τους.\nΣύντομα θα κάνει ο “άρρωστος” με την εξουσία και τον αυταρχισμό “Σουλτάνος” το μεγάλο λάθος. Και τότε δεν τον σώζει τίποτα. Ακόμα κι από την οργή των σημερινών συμμάχων του. ΄Ολοι οι τύραννοι έχουν το ίδιο τέλος!\n4. ΣΕ ΟΛΗ ΤΗΝ ΕΥΡΩΠΗ ΟΙ ΕΠΙΘΕΣΕΙΣ\nΣοκ και στην Αυστρία: Σύροι και Αφγανοί μαθητές επιτέθηκαν σεξουαλικά σε συμμαθήτριές τους\nΤέσσερις μαθητές, πρόσφυγες στο Σάλτσμπουργκ της Αυστρίας, αποβλήθηκαν από το σχολείο που φοιτούσαν, την Τετάρτη, μετά την καταγγελία από μία συμμαθήτριά τους για σεξουαλική και λεκτική επίθεση εναντίον της καθώς και για σωματική κακοποίηση.\nΠρόκειται για τρεις εφήβους από το Αφγανιστάν, 14, 15 και 16 ετών, που έχουν ζητήσει άσυλο στην Αυστρία, καθώς και για έναν 16χρονο μαθητή από την Συρία, στον οποίο ήδη έχει χορηγηθεί άσυλο στη χώρα.\nΣύμφωνα με το σχετικό δημοσίευμα της αυστριακής εφημερίδας Kronen Zeitung οι τέσσερις ανήλικοι πρόσφυγες παρενοχλούσαν σεξουαλικά τρεις συμμαθήτριές τους συνεχώς από τον περασμένο Νοέμβριο και, συχνά, εκτός από την σεξουαλική παρενόχληση, υπήρξε και άσκηση σωματικής και λεκτικής βίας, αλλά οι μαθήτριες δεν τολμούσαν να καταγγείλουν τις επιθέσεις και αποφάσισαν να το κάνουν μόνο μετά από τις σεξουαλικές επιθέσεις κατά γυναικών στην Κολωνία την παραμονή της Πρωτοχρονιάς και μετά από σοβαρή σωματική κακοποίηση σε μια από αυτές.\nΑπό κινητοποιήσεις στην Κολωνία, μετά τη σεξουαλική επίθεση προσφύγων:\nΜία 14χρονη μαθήτρια ανέφερε ότι δέχτηκε βίαιη επίθεση από τον 15χρονο Αφγανό συμμαθητή της, ο οποίος της επιτέθηκε πισώπλατα και εκείνη χτύπησε το κεφάλι της επάνω στο θρανίο. Όμως, την Τετάρτη «το ποτήρι ξεχείλισε» για τις τρεις μαθήτριες, όταν ο ίδιος Αφγανός μαθητής επιτέθηκε πάλι στην 14χρονη και την έριξε επάνω σε ένα ντουλάπι του σχολείου προκαλώντάς της τραυματισμό τόσο σοβαρό, ώστε να κληθεί η αστυνομία.\nΟι μαθήτριες αποκάλυψαν το δράμα που βίωναν από τους τέσσερις νεαρούς όλο αυτό το διάστημα και η διευθύντρια του σχολείου απέβαλε τους τέσσερις μαθητές.\nΠάντως, σχετικά δημοσιεύματα αναφέρουν ότι τοπικοί εκπαιδευτικοί αξιωματούχοι προσπάθησαν να υποβαθμίσουν το γεγονός και δήλωσαν ότι «πρόκειται μόνο για μερικά χαστούκια και άσχημα σχόλια στον διάδρομο του σχολείου και το θέμα έχει διευθετηθεί».\nΕίδες οι βρωμο-Αφγανοί,οι Πακιστανοί και τα λοιπά καθάρματα οι Σύριοι , που τους μαζέψαμε στην Ευρώπη να μας… ξεπαρθενιάσουν τις αγνές θυγατέρες μας; Συμφορά!\nΘα συνέβαινε αυτό σε ελληνικό, αγγλικό, ιταλικό σχολείο; Ποτέ! (Γι αμερικανικό δεν το συζητάμε μια κι εκεί,σχολεία και πανεπιστήμια είναι…παρθεναγωγεία. Μόνο σφαίρες πέφτουν στις αίθουσες και τους διαδρόμους). Ποτέ οι ΄Ελληνες μαθητές δε χουφτώνουν συμμαθητριές τους, δεν ασκούν σεξουαλική πίεση, δε βωμολοχούν. Το ίδιο και οι ΄Αγγλοι χούλιγκανς ή η “λατίνοι” Ιταλιάνοι έφηβοι.\nΕίναι φανερό πως μια ολόκληρη βιομηχανία καταγγελιών έχει στηθεί κι αυτή βρίσκεται πίσω απ΄όλες τις φανατικές και αυθαίρετες καταγγελίες κατά των προσφύγων για σεξουαλικές επιθέσεις εναντίον γυναικών. Πρωτοπόρες, κυρίως κάποιες “κυράτσες”,που δε γουστάρουν με τίποτα τους πρόσφυγες και γύρισαν πίσω στις αλήστου μνήμης εποχές,που διαλαλούσαν “καλός άντρας ο νεκρός άντρας”.Μόνο που σήμερα οι κόρες και οι εγγόνες … προβιβάζουν την ατάκα σε “καλός άντρας ,ο νεκρός πρόσφυγας άντρας”.\nΝτροπή άθλιοι! Με τις ναζιστικές-γκεμπελικές τακτικές σας. Δεν πείθετε κανέναν. Οι νοήμονες, οι έντιμοι,οι πολίτες της Ευρώπης,γυναίκες και άντρες, στέκονται αλληλέγγυοι στην προσφυγιά, τους γονείς που θρηνούν πνιγμένα παιδιά, στους ανθρώπους που εξαιτίας των επιλογών των δικών μας κυβερνήσεων. κατάντησαν όπως κατάντησαν σήμερα.